AN COIMISIÚN EORPACH An Bhruiséil,14.9.2016 COM(2016) 605 final 2016/0282(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis na rialacha airgeadais is infheidhme maidir le buiséad ginearálta an Aontais agus lena leasaítear Rialachán (CE) Uimh 2012/2002, Rialacháin (AE) Uimh 1296/2013, (AE) 1301/2013, (AE) Uimh 1303/2013, AE. Uimh 1304/2013, (AE) Uimh 1305/2013, (AE) Uimh 1306/2013, (AE) Uimh 1307/2013, (AE) Uimh 1308/2013, (AE) Uimh 1309/2013, (AE) Uimh 1316/2013, (AE) Uimh 223/2014, (AE) Uimh 283/2014, (AE) Uimh 652/2014 ó Pharlaimint na hEorpa agus ón gComhairle agus Cinneadh Uimh 541/2014/AE ó Pharlaimint na hEorpa agus ón gComhairle



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Leagtar amach leis an Rialachán Airgeadais na prionsabail agus na nósanna imeachta lena rialaítear bunú agus cur chun feidhme bhuiséad an Aontais Eorpaigh agus rialú ar chistí an Aontais Eorpaigh. Le 30 bliain anuas, tá méadú mór tagtha ar líon na rialacha ginearálta airgeadais atá sa Rialachán Airgeadais. Ina theannta sin, tá roinnt rialacha airgeadais earnála tagtha chun cinn: na rialacha maidir le rannpháirtíocht sa Chreatchlár um Thaighde agus um Nuálaíocht, na Forálacha Coiteanna maidir le Cistí Struchtúrtha agus Infheistíochta na hEorpa agus na Comhrialacha Cur Chun Feidhme maidir le Gníomhaíocht Sheachtrach. Tá gearán arís agus arís eile déanta ag úsáideoirí chistí de chuid an Aontais faoi leathadh rialacha ar leibhéal ginearálta agus ar leibhéal earnálach araon, agus go bhfuil siad ilghnéitheach agus casta toisc go leanann siad leagan amach an chláir agus go bhfuil roinnt sraitheanna rialuithe i gceist leo. Ina theannta sin, mar gheall ar chomh casta is atá an tsraith rialacha airgeadais tá moill curtha ar chur chun feidhme na gcistí de chuid an Aontais, rud a fhágann go bhfuil sé costasach agus éasca earráidí a dhéanamh leis. Baineadh amach an chéad chéim i dtreo rialacha airgeadais níos comhchuibhithe agus níos simplí in 2012: chuir an Coimisiún tograí síos le haghaidh na gclár arna gcumhdach ag CAI 2014-2020 lenar laghdaíodh líon na gclár agus na nionstraimí, lenar grúpáladh iad faoi chreat amháin le rialacha coiteanna, lenar simplíodh na nósanna imeachta maidir lena chur i bhfeidhm agus dearbhú costas ag tairbhithe deiridh, lenar éascaíodh ionstraimí airgeadais nuálacha a chur ar fáil, lenar cumasaíodh Cistí Iontaobhais an Aontais agus lenar feabhsaíodh costéifeachtúlacht na rialuithe. In athbhreithnithe a rinneadh le gairid tugadh an Rialachán Airgeadais ar chomhréim maidir le torthaí na caibidlíochta i dtaca le CAI 2014-2020 (athbhreithniú 2013) chomh maith leis an Treoir nua maidir le Soláthar (athbhreithniú 2015). Mar sin féin, d’fhéadfaí iad a shimpliú tuilleadh. Deimhnítear é sin ón taithí a fuarthas ó 2014 i leith agus ó obair an Ghrúpa Ardleibhéil Saineolaithe Neamhspleácha maidir le Faireachán a dhéanamh ar an Simpliú do Thairbhithe Chistí Struchtúracha agus Infheistíochta na hEorpa. Taispeántar sa chomhairliúchán poiblí faoin athbhreithniú ar an Rialachán Airgeadais freisin na hionchais shoiléire atá ag geallsealbhóirí sa réimse. Ní mór dá bhrí sin leanúint de na hiarrachtaí chun deireadh a chur le tranglam, chun a áirithiú go mbeidh sineirgí agus comhlántacht idir Cistí ESI agus cistí eile de chuid an Aontais agus chun feabhas a chur ar éifeachtúlacht na gceanglas seachadta agus rialaithe. Rannchuideoidh rialacha airgeadais níos simplí agus níos solúbtha le caiteachas agus tionchar CAI 2014-2020 a bharrfheabhsú agus cuimsítear ann mar sin ceann de phríomhghnéithe thionscnamh an Choimisiúin le haghaidh Buiséad atá Dírithe ar Thorthaí (Budget Focused on Results/BFOR) ina ndírítear ar a dhéanamh cinnte go ndéantar acmhainní a leithdháileadh ar thosaíochtaí agus go mbaintear amach an fheidhmíocht agus an bhreisluach is mó ó gach ceann de na gníomhaíochtaí. Ina theannta sin, laghdóidh sé sin na costais a bhaineann le cur chun feidhme rialacha an Aontais mar aon le líon na nearráidí. Chun go mbeadh sé níos éasca buiséad an Aontais a chur in oiriúint do chúinsí athraithe agus freagairt d’fhorbairtí gan choinne tá sé riachtanach go mbeadh rialacha airgeadais an Aontais níos simplí agus níos solúbtha. Tá an togra reachtach reatha mar chuid dhílis den athbhreithniú meántéarma ar an gcreat airgeadais ilbhliantúil (CAI) 2014-2020. Cuireann sé le dhá phríomhchuspóir de chuid an athbhreithnithe: simpliú agus solúbthacht. Mar sin beartaíonn an Coimisiún in aon ghníomh amháin athbhreithniú uaillmhianach a dhéanamh ar na rialacha ginearálta airgeadais agus, chomh mhaith leis sin, na hathruithe comhfhreagracha a dhéanamh ar na rialacha airgeadais earnálacha a leagtar amach amach i 15 ghníomh reachtach a bhaineann le cláir ilbhliantúla. Is í an aidhm atá i gceist agus athruithe earnálacha á gcuimsiú sa togra reachtach céanna ná a áirithiú go mbeidh an próiseas idirphlé comhleanúnach agus cabhrú leis an reachtóir é a ghlacadh go tapa. Leagtar béim ar na príomhréimsí seo a leanas: 1. Simpliú dóibh siúd a fhaigheann cistí de chuid an Aontais: tá go leor bearta dírithe ar chúrsaí a shimpliú dóibh siúd a fhaigheann cistí de chuid an Aontais. Baineann siad le deontais (deireadh a chur leis an seiceáil ar dhámhachtain neamhcharnach le haghaidh deontas ar luach íseal agus le prionsabail an neamhbhrabúis; rialacha níos simplí chun “ranníocaíochtaí comhchineáil” a luacháil ; aitheantas d’obair saorálaithe; dámhachtainí deontais gan ghairmeacha tograí faoi chúinsí sonracha) agus foirmeacha simplithe deontais (Teideal VIII). 2. Ó chisil iolracha rialuithe go trasiontaoibh ar iniúchadh, measúnú nó údarú, agus comhchuibhiú ar cheanglais tuairiscithe: Is í aidhm na mbeart seo ná iontaoibh a spreagadh an oiread is féidir in aon iniúchadh, measúnú nó údarú amháin (cloí le rialacha maidir le Státchabhair mar shampla), áit a gcomhlíonann an tiniúchadh, measúnú nó údarú sin na coinníollacha atá riachtanach le gur féidir é a chur san áireamh i gcóras an Aontais. Ar bhealach níos ginearálta, déanfar rialacha le haghaidh comhpháirtithe cur chun feidhme (eagraíochtaí idirnáisiúnta, BEI/CEI, bainc náisiúnta le haghaidh spreagtha, gníomhaireachtaí náisiúnta, ENRanna) a shimpliú trí níos mó iontaoibhe a chur de réir a chéile ina gcuid nósanna imeachta agus beartas nuair a bheidh measúnú dearfach déanta orthu. Trí mheán creatchomhaontuithe comhpháirtíochta airgeadais arna dtabhairt i gcrích le comhpháirtithe fadtéarmacha beifear in ann dul chun cinn a dhéanamh maidir le comhchuibhiú na gceanglas iniúchóireachta, tuairiscithe agus na gceanglas riaracháin eile i measc deontóirí (Teideal V Airteagal 122, 123 agus 126). 3. Gan ach cur i bhfeidhm aon sraith rialacha amháin a cheadú i gcás gníomhaíochtaí hibrideacha nó i gcás meascán de bhearta nó d’ionstraimí: is í aidhm an togra níos mó simplithe a dhéanamh do chomhpháirtithe an Aontais trí roinnt beart chun cur i bhfeidhm comhuaineach rialacha agus nósanna imeachta difriúla a sheachaint, go háirithe tríd an mbealach a éascú chun maoiniú ó Chistí Struchtúracha agus Infheistíochta na hEorpa (CSIE) a chur le chéile le hionstraimí airgeadais agus leis an gCiste Eorpach le haghaidh Infheistíochtaí Straitéiseacha (Teideal V). 4. Úsáid níos éifeachtaí a bhaint as ionstraimí airgeadais: úsáid athshreabha a bharrfheabhsú, déanamh cinnte go bhfuil cothrom iomaíochta ag comhpháirtithe cur chun feidhme de chuid an Aontais, laghdú a dhéanamh ar cheanglais a bhfuil ualach mór ag baint leo a bhaineann le sonraí aonair na bhfaighteoirí deiridh a fhoilsiú nó leis na critéir eisiaimh (Teideal X). 5. Bainistíocht níos solúbtha ar an mbuiséad: sa togra leagtar amach go leor bealaí chun solúbthacht bhuiséadach a mhéadú, chun ligean don Aontas déileáil níos éifeachtaí le dúshláin nach raibh coinne leo agus le cúraimí nua agus chun bainistíocht ghéarchéime níos tapúla a bhaint amach – ina measc “cúlchiste solúbthachta” um riachtanais gan choinne agus géarchéimeanna nua a chruthú i mbuiséad na nionstraimí geografacha don ghníomhaíocht sheachtrach, na cistí dlúthpháirtíochta agus na cistí um choigeartú don domhandú a chur i ngníomh ar bhealach níos éifeachtúla, agus Cistí Iontaobhais a leathnú go beartais inmheánacha (Airteagal 14 agus Airteagal 227), cúlchiste géarchéime de chuid an Aontais a chruthú agus leithreasuithe dídhílsithe á nathúsáid, agus don chéad Chreat Airgeadais Ilbhliantúil eile, an fhéidearthacht go gcruthódh oibríochtaí airgeadais eile seachas ionstraimí airgeadais dliteanas teagmhasach don Aontas ar mó é ná na sócmhainní airgeadais arna gcur ar fáil chun dliteanas airgeadais an Aontais a chlúdach (Airteagal 203) agus ciste don soláthar coiteann a chruthú ina mbeadh na hacmhainní arna soláthar d’oibríochtaí airgeadais (Airteagal 205). Go deimhin, léiríodh i dtionscnaimh dheireanacha (an Ciste Eorpach um Infheistíochtaí Straitéiseacha (CEIS) nó an Ciste Eorpach um Fhorbairt Inbhuanaithe (CEFI), mar shampla), go bhfuil gá le húsáid iomlán a bhaint as giaráil ar bhuiséad an Aontais trí dhliteanais teagmhasacha neamhsholáthraithe a chruthú. I dTeideal X socraítear an creat chun rioscaí airgeadais a údarú, a bhainistiú agus a rialú. 6. Béim ar thorthaí agus ar shruthlíniú tuairiscithe: níos mó béime ar thorthaí trí chnapshuimeanna, duaiseanna, íocaíochtaí bunaithe ar aschur agus ar thorthaí seachas ar aisíoc costas, íocaíocht de réir coinníollacha le comhlíonadh (Airteagal 121, Teideal XIII). Ba cheart go gcabhródh an méid sin chun an costas a bhaineann le cistí de chuid an Aontais a chur i bhfeidhm, chomh maith leis an líon earráidí, a laghdú tuilleadh. Ó thaobh tuairiscithe, déantar athghrúpáil ar thuarascálacha ar bhunús an dréachtbhuiséid agus an pacáiste tuairiscithe airgeadais atá cuimsithe ann le go mbeifear níos éifeachtúlaí agus níos trédhearcaí ar mhaithe leis an bpobal i gcoitinne agus leis an údarás buiséadach chomh maith (Airteagal 39 agus 239-245). 7. Riarachán AE níos simplí agus níos barainní: an bealach a réiteach do chomhaontuithe nó toscaireachtaí idir Institiúidí nó comhlachtaí chun cur i bhfeidhm leithreasaí riaracháin in Oifigí Eorpacha nó i nGníomhaireachtaí Feidhmiúcháin a chomhthiomsú (Airteagail 57, 58, 64, 65 agus 68); painéil chomhairliúcháin atá inniúil le haghaidh neamhrialtachtaí airgeadais a chumasc (Airteagal 73 (6)) leis an bpainéal EDES (Airteagal 139) agus aistriú ó chinntí maoiniúcháin bliantúla go cinntí ilbhliantúla (Airteagal 108). 8. Deiseanna a chur ar fáil do rannpháirtíocht na saoránach: sa togra tugtar deis dul i gcomhairle le saoránaigh faoi chur i bhfeidhm bhuiséad an Aontais ag an gCoimisiún, ag Ballstáit agus aon eintiteas eile atá ag cur i bhfeidhm bhuiséad an Aontais (Airteagal 54).

Trí rialacha airgeadais an Aontais a dhéanamh níos simplí agus níos solúbtha, réitíonn an togra reatha an bealach chun an chéad ghlúin eile de chláir chaiteachais (tar éis 2020) a ullmhú. •Comhsheasmhacht le forálacha beartais atá sa réimse beartais cheana Rinne an Coimisiún cinnte, agus rialacha airgeadais AE níos solúbtha á ndéanamh, nach lagófar bainistíocht fhónta airgeadais, ar cuspóir lárnach fós é. A mhalairt ar fad, is amhlaidh go dtreisíonn an togra reatha na rialacha maidir le seachaint cánach nach mór do chomhpháirtithe cur chun feidhme an AE cloí leo agus déanann sé soiléiriú go mbaineann an dualgas coimhlintí leasa a sheachaint le gach modh um chur chun feidhme chistí de chuid an Aontais (lena náirítear ar leibhéal Ballstát). Freisin déanann sé comhdhlúthú ar na córais atá i bhfeidhm chun an buiséad an Aontais a chosaint ó chalaois agus neamhrialtachtaí airgeadais (leathnaítear inniúlacht an oifigigh údarúcháin maidir leis an gCóras Luathbhraithe agus Luatheisiaimh i gcur chun feidhme indíreach). Freisin cuirfidh simpliú rialacha airgeadais an Aontais le laghdú ar na costais agus ar an méid ama a theastaíonn chun cistí de chuid an Aontais a chur chun feidhme agus ar líon na nearráidí chomh maith. Freisin ba cheart go méadódh sé tionchar na mbeartas agus ar an talamh. 2.BUNÚS DLÍ, COIMHDEACHT AGUS COMHRÉIREACHT •Bunús dlí Tá an togra bunaithe ar Airteagal 322 den Chonradh ar Fheidhmiú an Aontais Eorpaigh (CFAE), i gcás na coda a bhaineann leis an athbhreithniú ar an Rialachán Airgeadais, agus ar an mbunús dlí earnálach, i gcás na ngníomhartha reachtacha arna leasú ag an dara cuid. •Coimhdeacht (maidir le hinniúlacht neamheisiach) Tagann glacadh rialacha ginearálta airgeadais an Aontais agus na leasuithe ar na gníomhartha reachtacha earnála faoi inniúlacht eisiach an Aontais Eorpaigh. •Comhréireacht Dhírigh an togra seo ar shimpliú agus níl rialacha ann nach mbeadh riachtanach chun cuspóirí na Conartha a bhaint amach. Go háirithe, tá na leasuithe ar na gníomhartha reachtacha earnálacha atá molta sa chuid Omnibus teoranta dóibh siúd atá riachtanach chun gur féidir leis an simpliú atá molta sa Rialachán Airgeadais dul i bhfeidhm go hiomlán ar an talamh. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Comhairliúcháin leis na páirtithe leasmhara Reáchtáladh comhairliúchán poiblí ar athbhreithniú an Rialachán Airgeadais i mí Aibreáin/Bhealtaine 2016. Fuarthas 111 aighneacht ó raon leathan páirtithe leasmhara. Léiríonn na freagraí tacaíocht fhoriomlán do na bearta simplithe (65%) agus solúbthachta (79%) atá molta. Maidir le rialacha an Aontais maidir le deontais a shimpliú, is amhlaidh fós gur fearr le páirtithe leasmhara aisíocaíocht costas iarbhír ach nach bhfuil siad i gcoinne aisíocaíochta simplithe trí chostais aonaid, cnapshuimeanna, nó rátaí comhréidhe ar bhonn torthaí réamhshainithe fad is nach mbeidís siúd éigeantach. Léirítear na hábhair imní sin sa togra. Go háirithe, ní bheidh aisíocaíocht shimplithe costas ach ina rogha bhreise ar féidir leis an oifigeach údarúcháin a úsáid ag brath ar nádúr na ngníomhaíochtaí tacaithe agus na bhfaighteoirí. Iarrann comhpháirtithe cur chun feidhme de chuid an Aontais (gníomhaireachtaí forbartha náisiúnta, eagraíochtaí idirnáisiúnta, BIE/CIE, ENRanna) ar an gCoimisiún brath níos mó ar a gcuid rialacha agus beartas nuair a bheidh measúnú dearfach déanta orthu. Déanann siad gearán faoi réamhmheasúnaithe iolracha ar a gcuid córas nó nósanna imeachta nó athiniúchadh ar na gníomhaíochtaí céanna ag an Aontas Eorpach agus deontóirí eile, nuair is amhlaidh go bhféadfaí trasiontaoibh i measúnaithe agus in iniúchtaí den sórt sin a bhaint amach. Freisin cáineann siad an chaoi a mbíonn ceanglais tuairiscithe difriúla ag deontóirí. Reáchtáladh Imeacht um Ardú Feasachta ar an 6 Aibreán 2016 sa Bhruiséil chun ligean do pháirtithe leasmhara a gcuid tuairimí/ábhar imní faoin Rialachán Airgeadais a chur in iúl. Tá na tráchta a rinne siad ar aon dul leis na freagraí ar an gcomhairliúchán poiblí. Tugann na bearta atá sa togra seo aghaidh ar na hábhair imní sin. •Measúnú tionchair Ní dhearnadh aon mheasúnú tionchair don athbhreithniú seo ar an Rialachán Airgeadais. Tá tionchar teoranta ag an Rialachán Airgeadais ann féin ó thaobh an gheilleagair, an chomhshaoil agus na sochaí (cuireann sé na rialacha ginearálta ar fáil um chur chun feidhme na gclár caiteachais, ach is é cur chun feidhme na gclár earnálach a mbíonn tionchar nithiúil aige ar an ngeilleagar nó ar an tsochaí). Níl sna hathruithe ar na gníomhartha reachtacha earnálacha atá molta ach athruithe mar thoradh ar an simpliú atá molta sa Rialachán Airgeadais •Oiriúnacht rialála agus simpliú Cé nach dtagann athbhreithniú an Rialachán Airgeadais ná na hathruithe comhfhreagracha ar na gníomhartha reachtacha earnálacha faoin gClár um Oiriúnacht Rialála tá siad ag teacht leis - agus cuireann siad go mór leis - an gclár oibre um Rialáil níos Fearr: go deimhin laghdaíonn an togra seo líon foriomlán na rialacha ginearálta airgeadais is infheidhme maidir le buiséad an Aontais de 25% agus cuireann sé in aon leabhar rialacha amháin iad, a rachaidh in ionad an Rialachán Airgeadais agus a chuid Rialacha maidir le Cur i bhFeidhm:

Bogtar príomhfhorálacha na Rialacha maidir le Cur i bhFeidhm isteach sa Rialachán Airgeadais, agus déanfar gnéithe nach bhfuil chomh tábhachtach a chuimsiú más gá agus de réir an cháis i rialacha inmheánacha an Choimisiúin nó i dtreoirlínte a chuirfidh an Coimisiún ar fáil don phobal. Tá na rialacha soláthair sonracha a bhaineann le hinstitiúidí agus comhlachtaí an Aontais comhdhlúite in Iarscríbhinn a ghabhann leis an Rialachán Airgeadais athbhreithnithe, a d’fhéadfaí a leasú le gníomh tarmligthe. Cuirtear isteach Forálacha Chuid a Dó den Rialachán Airgeadais a bhaineann le forálacha speisialta is infheidhme maidir leis an gCiste Eorpach um Ráthaíocht Talmhaíochta, le Taighde, le gníomhaíocht sheachtrach agus le cistí sonracha eile de chuid an Aontais sna codanna ábhartha den Rialachán Airgeadais, ach amháin mura bhfuil siad ábhartha a thuilleadh. Sa togra chun an Rialachán Airgeadais a athbhreithniú leagtar béim freisin ar chosúlachtaí agus laghdaítear sainghnéithe an oiread is féidir chun go mbeidh sé níos éasca ar úsáideoirí na rialacha a chur i bhfeidhm: leagtar béim ar rialacha coiteanna a bhaineann le gach modh chur chun feidhme (díreach, indíreach agus comhroinnte) agus le gach ionstraim dlí trína nathghrúpáil i gcaibidlí tiomnaithe. Tarraingítear isteach sa chaibidil chéanna forálacha i leith oifigí Eorpacha, gníomhaireachtaí feidhmiúcháin agus comhlachtaí comhpháirtíochta príobháidípoiblí atá scaipthe ar fud an Rialachán Airgeadais faoi láthair. Déantar rialacha ar chistí iontaobhais AE, ar thacaíocht bhuiséadach agus saineolaithe (saineolaithe taighde san áireamh) a athghrúpáil faoi theideal nua “Ionstraimí cur chun feidhme buiséid eile” Freisin leagtar béim mhór sa togra seo ar simpliú substainteach a bhaint amach ar rialacha airgeadais an Aontais atá i bhfeidhm faoi láthair. Mar a luadh i bpointe 1 thuas, tá go leor gnéithe ann a laghdaíonn an tualach riaracháin d’iarratasóirí agus d’fhaighteoirí chistí de chuid an Aontais. Ní dhíolmhaíonn an togra seo micrifhiontair óna raon feidhme. Is féidir le fiontair den sórt sin bheith ina dtairbhithe de chistí de chuid an Aontais agus mar sin is gá go mbeidís faoi réir na rialacha. I réimsí áirithe, áfach, laghdaíonn sé an costas do ghnólachtaí, ar minic gur FBManna iad (i réimse na nionstraimí airgeadais cuirtear foilsiú staitisticí comhiomlánacha in ionad fhoilsiú shonraí aonair tairbhithe) agus ar bhealach níos ginearálta ba cheart go mbainfeadh gach fiontar leas as na bearta éagsúla um shimpliú. •Cearta bunúsacha Tá an togra ag teacht le cosaint na gceart bunúsach. 4.IMPLEACHTAÍ BUISÉADACHA Níl aon impleachtaí buiséadacha ag an togra seo. •Míniúchán mionsonraithe ar fhorálacha sonracha an togra 1. Simpliú dóibh siúd a fhaigheann cistí de chuid an Aontais 1.1. Úsáid deontais, cnapshuimeanna agus ríomh costais a shimpliú Tá go leor de na bearta dírithe ar chúrsaí a shimpliú dóibh siúd a fhaigheann cistí de chuid an Aontais. Baineann siad le hábhar na niarratas ar dheontais, luach ranníocaíochtaí comhchineáil, aitheantas d’obair saorálaithe, na coinníollacha um bhronnadh deontas gan ghairm tograí do Bhallstáit faoi choinníollacha sonracha, prionsabal an neamhbhrabúis, prionsabail na dámhachtana neamhcharnaí, agus céimniú amach chinntí deontais. Léiríonn bearta eile go bhfuiltear ag aistriú chuig riarachán níos simplí agus níos barainní. 1.1.1. Rialacha airgeadais ginearálta Sa togra cuirtear chun cinn úsáid a bhaint as foirmeacha simplithe deontas, atá ar fáil do gach clár atá maoinithe ag an Aontas Eorpach áit ar féidir an cur chuige sin a úsáid i bhfianaise nádúr na ngníomhaíochtaí agus an chaiteachais bhunaidh (e.g. gníomhaíochtaí oiliúna agus soghluaisteachta, costais taistil, etc.). Mhaolódh sé sin an tualach riaracháin, threiseodh sé cinnteacht faoin méid aisíoctha le tairbhithe agus spreagfadh sé glacadh le foirmeacha simplithe deontas agus a gcomhcheangail (Airteagal 175). Úsáid sainbhreithiúnais: rud amháin a tháinig salach ar chur chun feidhme fhoirmeacha simplithe deontas ná an easpa sonraí a theastaíonn chun teacht ar mheastachán réasúnta ar na costais iarbhír. Is minic gurb í an chúis léi sin ná nádúr nuálach na ngníomhaíóchtaí atá i gceist nó gurb amhlaidh nach gcuirtear gníomhaíochtaí chun feidhme ach i dtíortha áirithe agus nach bhfuil sonraí ar fáil do thíortha eile. Chun an bhearna sin a líonadh, moltar sainbhreithiúnais a úsáid chun cur le sonraí staidrimh nó stairiúla nó mar rogha eile ina nionad, ag brath ar nádúr na gníomhaíochta (Airteagal 175). Údarú cnapshuimeanna, costais aonaid agus rátaí comhréidhe a shimpliú: próiseas nua a chur in ionad phróiseas fada agus tuirsiúil an údaraithe (Cinneadh coláiste le haghaidh méideanna níos airde ná EUR 60 000 in aghaidh an deontais) trí chur ar chumas an oifigigh údaraithe atá freagrach cinntí a ghlacadh a dhéanfaidh foirmeacha simplithe a údarú. Tá an leibhéal sin níos oiriúnaí mar gheall ar ábhar fíortheicniúil (modheolaíochtaí ríofa, achoimrí ar shonraí, etc.) an chinnidh (Airteagal 175). Ábhar iarratas ar dheontais a shimpliú agus a shoiléiriú lena náirítear na doiciméid tacaíochta a ghabhann leo: gan aon dualgas faisnéis a chur ar fáil a chruthaíonn acmhainn airgeadais agus oibriúcháin na niarratasóirí mura bhfuil siad sin fíoraithe (e.g. le haghaidh comhlachtaí poiblí); an dualgas tuarascáil iniúchóra a sholáthar a chur ar aon dul leis an dlí AE agus náisiúnta is infheidhme i réimse na cuntasaíochta (Airteagal 189). Simpliú phrionsabal na dámhachtana neamhcharnaí: beidh deontais ar nós scoláireachtaí do dhaoine nádúrtha, tacaíocht dhíreach do dhídeanaithe, daoine dífhostaithe agus daoine eile is mó a bhfuil atá i ngátar ós rud é go mbíonn luach na ndeontas sin íseal go leor dé ghnáth (Airteagal 185).

Deireadh a chur le prionsabal an neamhbhrabúis: tá tábhacht phrionsabal an neamhbhrabúis maolaithe go mór: tugtar tacaíocht do thionscadail a chruthaíonn ioncam i bprionsabal trí hionstraimí airgeadais. Le haghaidh tionscadal nach gcruthaíonn ioncam i prionsabail, is díspreagadh é prionsabal an neamhbhrabúis: ní mholtar do thairbhithe déanamh cinnte go mbeidh a gcuid tionscadal inbhuanaithe nó brabúsach. Bíonn tionchar diúltach aige sin faoi seach ar an ngeilleagar. Luach na ranníocaíochtaí comhchineáil a shimpliú: ní hionann na ranníocaíochtaí sin agus costais incháilithe. Mar sin, is cuma cad é a luach beacht. Mar sin féin, d’fhéadfadh sé go nglacfaí leo fós mar chuid den chómhaoiniú. Is féidir le luach ar bith a shocróidh an toifigeach údarúcháin go réasúnta an tráth a ghlactar leis an mbuiséad measta a léiriú go bhfuil foinsí eile ann chun an ghníomhaíocht a mhaoiniú, seachas an deontas ón Aontas Eorpach, agus go bhfuiltear ag cloí le prionsabal an chómhaoinithe (Airteagal 184). Aitheantas a thabhairt d’obair saorálaithe: Chun gur féidir le heagraíochtaí beaga páirt a ghlacadh i mbeartais de chuid an Aontais a chur chun feidhme i dtimpeallacht nach bhfuil ach acmhainní teoranta ar fáil, tá sé riachtanach aitheantas a thabhairt do luach na hoibre a dhéanann saorálaithe mar chostais incháilithe. Mar thoradh air sin, féadfaidh eagraíochtaí den sórt sin brath níos mó ar obair saorálaithe chun críocha cómhaoiniú a chur ar fáil don ghníomhaíocht (Airteagal 175, 180 agus 184). Na coinníollacha um bhronnadh deontas gan ghairm tograí a shimpliú agus a chomhchuibhiú: moltar an fhéidearthacht deontais dhíreacha a bhronnadh go heintitis arna sainordú ag na Ballstáit a leathnú go cásanna mhonaplacht de facto nó de jure nó áit ar roghnaíodh tairbhithe díreacha mar gheall ar a gcuid inniúlachtaí teicniúla, a leibhéal ard saineolais nó a gcuid cumhachtaí riaracháin. Ina theannta sin, bheadh údarás ag an oifigeach údarúcháin an tuarascáil meastóireachta agus an Cinneadh dámhachtana a chur le chéile in aon doiciméad amháin. Maolóidh sé sin an tualach riaracháin agus brostóidh sé dámhadh deontas díreach (Airteagal 188). Coimeád taifead níos simplí: beidh tréimhse aonfhoirmeach i gceist don choimeád taifead de chúig bliana (trí bliana má tá méid an chistithe níos lú ná nó cothrom le € 60.000), agus le haghaidh cur chun feidhme indíreach freisin (Airteagal 128). Cur chuige barúlach le haghaidh deontais: áit nach léirítear deontais ach mar luach absalóideach (seachas céatadán de na costais incháilithe), déanfar incháilitheacht na gcostas a fhíorú nuair a íocfar an tiarmhéid agus gan níos déanaí ná sin (Airteagal 180). Don fhíorú sin, is féidir cur chuige simplithe (“barúlach”) a úsáid (Airteagal 150). Cinntí deontais a chéimniú amach : moltar cinntí deontais a chéimniú amach agus comhaontuithe deontais a úsáid den chuid is mó, faoi réir athbhreithnithe ar an dul chun cinn a rinneadh i dtreo r-dheontas ag deireadh an CAI reatha (Airteagal 277). 1.1.2. Rialacha earnálacha Cuirtear leis na feabhsúcháin sin chun roghanna costais simplithe a úsáid sa Rialachán Airgeadais ag athruithe a mholtar do reachtaíocht earnálach a shínfeadh úsáid roghanna simplithe costais i Rialachán (AE) Uimh. 1303/2013 lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh, Caibidil IV de Rialachán (AE) Uimh. 1304/ 2013 Rialachán (AE) Uimh. 223/2014 ar an gCiste um Chabhair Eorpach do na daoine is díothaí. 2. Ó chisil iolracha rialuithe go trasiontaoibh ar iniúchadh, measúnú nó údarú, agus ceanglais tuairiscithe comhchuibhithe Is í aidhm na mbeart seo ná iontaoibh a spreagadh an oiread is féidir in aon iniúchadh, measúnú nó údarú (cloí le cúnaimh Stáit mar shampla) amháin, áit a gcomhlíonann siad na coinníollacha atá riachtanach le gur féidir é a thógáil san áireamh i gcóras an Aontais Eorpaigh. Chun cisil iolracha rialuithe a sheachaint, cuirfidh an Coimisiún chun cinn aitheantas do chaighdeáin a bhfuil glacadh leo go hidirnáisiúnta nó dea-chleachtais idirnáisiúnta sa réimse sin, chomh maith le ceanglais choitianta tuairiscithe i measc deontóirí: Trasiontaoibh i measúnuithe ex-ante agus seiceálacha ar fhaighteoirí arna ndéanamh ag aonáin eile (deontóirí) cheana féin maidir leis na coinníollacha atá comhionann le coinníollacha an Aontais (Airteagal 122). Moltar i gcónaí trasiontaoibh in iniúchtaí arna ndéanamh de réir caighdeán a bhfuil glacadh leo go hidirnáisiúnta agus é mar aidhm iniúchtaí iolracha ar na daoine/na haonáin chéanna le haghaidh na ngníomhaíochtaí céanna a sheachaint. Ligfeadh sé sin don Choimisiún brath ar iniúchtaí neamhspleácha arna ndéanamh ar úsáid chistí de chuid an Aontais ag comhpháirtithe idirnáisiúnta (Na NA, an Banc Domhanda etc.) nó Ballstáit (Airteagal 123). A chuid ceanglas tuairiscithe a chomhchuibhiú le ceanglais deontóirí eile: cuirfidh an Coimisiún chun cinn glacadh ceanglas coitianta um thuairisciú tríd na comhaontuithe comhpháirtíochta maidir leis an gcreat airgeadais arna dtabhairt i gcrích lena phríomhpháirtithe idirnáisiúnta (Aireagal 126). Ligean don Choimisiún brath ar chórais agus nósanna imeachta chomhpháirtithe an Aontais Eorpaigh trí chur i bhfeidhm indíreach mura ndearnadh measúnú dearfach orthu (Airteagal 149) agus bearta ceartaitheacha a ghlacadh murar leor rialacha/nósanna imeachta áirithe le leas airgeadais an Aontais a chosaint; i gcásanna ina néilíonn an Coimisiún go núsáidfí a chuid nósanna imeachta féin nó nósanna imeachta sonracha eile ní dhéanfar aon mheasúnú. I ngach cás bheart leibhéal na maoirseachta/an smachta a ghlacadh de réir phrionsabal na comhréireachta. Comhaontuithe comhpháirtíochta maidir leis an gcreat airgeadais a fheabhsú (Airteagal 126): maidir le comhaontuithe den sórt sin arna ndéanamh le comhpháirtithe um chomhar fadtéarmach, clúdóidh siad amach anseo na gníomhaíochta go léir i gcur chun feidhme díreach agus indíreach agus léireoidh siad a mhéid ar féidir leis an gCoimisiún brath ar na córais agus na nósanna imeachta a ndearnadh measúnú dearfach orthu, chomh maith le cur i bhfeidhm aon sraith amháin rialacha le haghaidh gach ionstraim dlí. Cuirfidh comhaontuithe comhpháirtíochta fadtéarmacha creat solúbtha ar fáil um thrasiontaoibh i measúnuithe agus in iniúchtaí áit is féidir agus chun ceanglais iniúchta, tuairiscithe agus riaracháin eile a chomhchuibhiú i measc deontóirí. 3. Gan ach cur i bhfeidhm aon sraith rialacha amháin a cheadú i gcás gníomhaíochtaí hibrideacha nó maidir le meascán de bhearta nó d’ionstraimí Is í aidhm an togra seo ná cúrsaí a shimpliú níos mó do chomhpháirtithe an Aontais Eorpaigh faoi chur i bhfeidhm indíreach an oiread is féidir.

3.1. Rialacha airgeadais ginearálta Cheadófaí cur i bhfeidhm díreach aon sraith amháin rialacha seachas dhá shraith ar chomhpháirtí cur i bhfeidhm de chuid an Choimisiúin i gcásanna áirithe – is cuma faoi nádúr na gníomhaíochta ná ról an chomhpháirtí mar bhainisteoir cistí nó “gníomhaí”. Áit a meascann gníomhaíochtaí hibrideacha cur i bhfeidhm díreach agus indíreach agus a dtugann siad le tuiscint faoi láthair go bhfuil dhá shraith rialacha i gceist, leanfadh gnéithe tánaisteacha a chuirtear faoi bhráid rialacha cur i bhfeidhm dhírigh faoi láthair (is minic go mbíonn amhlaidh do chúnamh teicniúil) rialacha phríomhghnéithe an ghnímh (e.g. ionstraim airgeadais a rith le ráthaíochtaí nó eile (Airteagal 208(2)). Chun meascáin idir deontais agus ionstraimí airgeadais a éascú beidh aon sraith amháin rialacha (rialacha na nionstraimí airgeadais) i bhfeidhm maidir le deontais atá ag teacht le hionstraimí airgeadais má chuirtear le chéile in aon ghníomhaíocht amháin iad (Airteagal 208(2)); Déanfar an tréimhse um choimeád taifead le haghaidh deontas agus ionstraimí airgeadais a chuíchóiriú go cúig bliana (trí bliana le haghaidh méideanna suas go €60.000 Airteagal 128) 3.2. Rialacha earnálacha Fíoruithe um státchabhair a theorannú don seiceáil comhsheasmhachta um státchabhair le haghaidh ionstraimí airgeadais ar leibhéal an Aontais arna dtuar faoin Rialachán Airgeadais nuair a rannchuidíonn cistí SIE le hionstraimí airgeadais ar leibhéal an Aontais (fíorú dúbailte a sheachaint): Maidir le ranníocaíochtaí Ballstát in ionstraimí airgeadais ar leibhéal an Aontais a dhéantar gan aon choinníollacha breise maidir le húsáid na ranníocaíochta seachas maidir leis an limistéar geografach um úsáid na ranníocaíochta, ní éileofar fíorú eile ar leithligh um státchabhair toisc go bhfuil an ionstraim airgeadais ag teacht le rialacha maidir le státchabhair atá bunaithe ar an Rialachán Airgeadais. Déanfar é sin a shoiléiriú trí Threoir chuí a thabhairt. Síneadh Thionscnamh na FBManna (TFBM), a cheadófar an Tionscnamh FBM a úsáid tar éis 2016, ionas go mbeidh Ballstáit in ann cistiú FBM a ghealladh don TFBM suas go 2020. Forálacha Rialachán na bhForálacha Coiteanna ar mheascáin idir ionstraimí airgeadais agus deontais a leathnú agus a shoiléiriú ionas go mbeifear in ann iad a úsáid i dteannta a chéile. Féidearthacht nua a thabhairt isteach chun Cistí SIE/CEIS a chur le chéile chomh maith le struchtúr nua chun Cistí SIE a chur le chéile le BEI agus CEI: Ba cheart go mbeadh cláir Chistí SIE in ann rannchuidiú le hionstraimí airgeadais arna meascadh le maoiniú BEI faoi CEIS. 4. Ionstraimí airgeadais a úsáid ar bhealach níos éifeachtaí 4.1. Rialacha airgeadais ginearálta Léiríonn taithí ar ionstraimí airgeadais agus go háirithe ionchur ó phríomhchomhpháirtithe cur i bhfeidhm (BIE/CIE) go bhféadfaí a mbainistíocht agus a néifeachtacht a fheabhsú ar an bealaí seo a leanas: Ba cheart gach athshreabhadh (ioncaim agus infheistíochtaí) arna gcruthú ag ionstraim airgeadais a úsáid don ionstraim chéanna chun gnóthachain éifeachtúlachta a bhaint amach; ráthaítear trédhearcacht iomlán trí thuairisciú (Airteagal 202(2)); Choimeádfadh BEI/CEI a stádas mar phríomhchomhpháirtithe de chuid an Aontais i gcur i bhfeidhm ach ba cheart idirphlé díreach a údarú idir an Coimisiún agus líon níos mó eintiteas féideartha, chun cothrom iomaíochta eatarthu a áirithiú (Airteagal 149); Toisc nach féidir an meas iomlán ar rialacha AE a fhorchur áit a nglacann an tAontas Eorpach páirt in ionstraim airgeadais mar scairshealbhóir mionlaigh ciste, tá sé beartaithe cur i bhfeidhm comhréireach rialacha an Aontais a cheadú i gcásanna den sórt sin ina áit (Airteagal 208(4)); In áit sonraí aonair na bhfaighteoirí deiridh a fhoilsiú dhéanfaí sonraí staidrimh a fhoilsiú, agus iad comhlánaithe de réir na gcritéar ábhartha arna moladh d’fhaighteoirí deireanacha a fhaigheann tacaíocht ón Aontas Eorpach de níos lú ná € 500.000 (réimse beartais, cineál tacaíochta, cineál tairbhí, scaipeadh geografach (Airteagal 36(5)). Ní cheanglófar ar thairbhithe deiridh ná ar idirghabhálaithe dearbhú onórach a chur ar fáil chun deimhniú nach bhfuil siad i gceann ar bith de na staideanna eisiaimh áit a bhfuil beartas eisiaimh ag an gcomhpháirtí cur i bhfeidhm a mheastar a bheith comhionann le beartas an Aontais Eorpaigh (Airteagal 131). Tá dhá Roinn nua beartaithe chun ionstraimí eile, a bhfuil riosca airgeadais ag baint leo, a rialáil ar nós ráthaíochtaí buiséadacha agus cúnamh airgeadais do Bhallstáit nó do thríú tíortha (Roinn 2 agus Roinn 3 de Chaibidil 2 de Theideal X). Tá rialacha tugtha isteach chun dliteanais theagmhasacha neamhsholáthraithe a údarú, a bhainistiú agus a rialú (Airteagal 203 go 206). 4.2. Rialacha earnálacha

Chun bainistíocht agus úsáid ionstraimí airgeadais i gcur i bhfeidhm roinnte a bharrfheabhsú, moltar athruithe ar Rialachán na bhForálacha Coiteanna 1303/2013 (RFC): Soiléiriú a dhéanamh ar an bhféidearthacht d’Údaráis Bhainistíochta Ballstáit conradh a dhámhadh go díreach, lena náirítear cúnamh teicniúil, do BIE/CEI, d’Institiúidí Airgeadais Idirnáisiúnta eile chomh maith le Bainc Náisiúnta le haghaidh Spreagtha. Bainistíocht státchiste: áit a níoctar infheistíocht shealadach airgead an Chiste SIE in Ionstraim Airgeadais sula gcruthaíonn na hinfheistíochtaí i bhfaighteoirí deireanacha úis diúltacha, tabharfar údarú chun iad a íoc ó acmhainní arna naisíoc nuair a bheidh timthriall amháin infheistíochtaí ar a laghad déanta. Cuirfear deireadh le rialacha áirithe CETFT a tháinig salach ar chlárú ionstraimí airgeadais san Fhorbairt Tuaithe agus ar a gcur i bhfeidhm ag na bainisteoirí ciste, chun éifeacht ghiarála mhaoiniú CETFT a mhéadú trí níos mó úsáide a bhaint as ionstraimí airgeadais. 5. Bainistíocht bhuiséadach níos solúbtha 5.1. Rialacha airgeadais ginearálta Sa togra leagtar amach go leor bealaí chun níos mó solúbthachta buiséadaí a bhaint amach, ionas go mbeidh an tAontas in ann déileáil ar bhealach níos éifeachtaí le dúshláin nach raibh coinne leo agus cúraimí nua: Ceadú do bhunú chistí iontaobhais AE freisin le haghaidh gníomhaíochtaí éigeandála, iar-éigeandála nó téamacha laistigh den Aontas Eorpach (agus ní hamháin do thríú tíortha). Léirigh imeachtaí san Aontas Eorpach le déanaí go bhfuil gá le níos mó solúbthachta do mhaoiniú laistigh den Aontas Eorpach. Toisc go mbíonn na teorannacha idir beartais seachtracha agus inmheánacha ag éirí níos doiléire i gcónaí, chuirfeadh sé sin freisin uirlis ar fáil chun déileáil leis na dúshláin a thrasnaíonn na teorannacha (Airteagal 227). An “cúlchiste diúltach” a mhéadú ó EUR 200 milliún go EUR 400 milliún agus ar an mbealach sin leanúint d’iarratas ag an gComhairle teorainn a chur le líon na nDréachtbhuiséad Leasaitheach arna nascadh le híocaíochtaí (Airteagal 48). Cúlchiste solúbthachta a chruthú do ghníomhaíocht sheachtrach trí thabhairt anonn cistí neamhdháilte le haghaidh na hIonstraime um Chúnamh Réamhaontachais (IPAII), an Ionstraim Eorpach um Chomharsanacht (IEC) agus an ionstraim airgeadais le haghaidh comhar don fhorbairt (ICF) go bliain N+1 sa teorainn 10% de leithreasuithe tosaigh gach ionstraime (Airteagal 12). Foráil a dhéanamh maidir le níos mó solúbthachta le linn géarchéimeanna agus éigeandálaí agus do chúnamh daonnúil i ndeontais: Déantar nósanna imeachta riaracháin a shimpliú chun freagra tapa agus éifeachtach a chumasú (e.g. incháilitheacht chúlghabhálach a cheadú roimh chur isteach an iarratais le Cinneadh ag an oifigigh údarúcháin atá freagrach, Airteagal 186). Cheadófaí cuntais óinchiste a úsáid i dToscaireachtaí an Aontais chun méideanna teoranta a íoc trí nósanna imeachta buiséadach. D’fhéadfadh baill foirne neamhreachtúla i réimse oibríochtaí chabhair bhainistiú géarchéime agus cabhrach daonnúla na cuntais den sórt sin a riar agus gealltanais dlíthiúil arna bhforghníomhú uathu suas go EUR 2 500 a shíniú (Airteagal 109). Solúbthacht a mhéadú d’aistrithe féinrialaitheacha ag an gCoimisiún tríd an raon feidhme reatha a mhéadú, i.e. trí haistrithe caiteachais oibriúcháin a cheadú idir teidil dhifriúla má tá siad clúdaithe ag an mbunghníomh céanna, lena náirítear caibidlí tacaíochta, agus ó na línte tacaíochta riaracháin chuig na línte oibríochtúla comhfhreagracha (Airteagal 28). Úsáid Chiste Dlúthpháirtíochta an Aontais Eorpaigh (CDAE) a bheith níos simplí trí haistriú féinrialaitheach a dhéanamh ón gcúlchiste chuig an líne buiséid nuair a bheidh an Cinneadh déanta úsáid a bhaint as an gciste glactha ag Parlaimint na hEorpa agus ag an gComhairle (Airteagal 28). Úsáid an Chiste Eorpaigh um Dhomhandú (CED) a bheith níos simplí trí fhormheas uathoibríoch ar aistrithe ón gcúlchiste chuig an líne buiséid nuair a dhéanann an tÚdarás Buiséadach iad a ghlacadh agus an Ciste á húsáid (Airteagal 30). Soiléiriú a thabhairt go dtugtar anonn go huathoibríoch méideanna a fhreagraíonn do na leithreasuithe faoi chomhair oibleagáidí don cúlchiste um Chabhair Éigeandála agus do Chiste Dlúthpháirtíochta an Aontais Eorpaigh (CDAE) (Airteagal 12). Deireadh a chur leis an oibleagáid úsáid a bhaint ar an gcéad dul síos as na leithreasaithe arna núdarú don bhliain airgeadais reatha go dtí go mbeidh siad caite sula mbaintear úsáid as leithreasaithe arna dtabhairt anonn. Úsáid ioncam sannta inmheánach do chuspóir eile seachas an cuspóir a bhfuil sé sannta dó a cheadú i gcás nach bhfuil aon riachtanais aitheanta a cheadaíonn an tioncam den sórt sin a úsáid don chuspóir céanna (Airteagal 30(3). Ceadú do na hinstitiúidí agus na comhlachtaí glacadh le hurraíocht chorparáideach chomhchineáil le haghaidh imeachtaí nó gníomhaíochtaí sonracha (i.e. seachas fáiltithe nó imeachtaí eile atá de nádúr sóisialta amháin). Chun an fhoráil sin a chur i bhfeidhm, ar an gcéad dul síos ghlacfadh gach institiúid le prionsabal ghlacadh na hurraíochta comhchineáil agus leagfadh sí amach treoirlínte sonracha chun gnéithe atá eiticiúil go háirithe a leagan amach (Airteagal 24). Foráil a dhéanamh, mar chuid den an nós imeachta um fhormheas do dhíol foirgneamh nó talún, go bhféadfadh an tÚdarás Buiséid glacadh leis, ar bhonn cáis ar chás go measfaí fáltas an díolacháin sin mar ioncam sannta chun bainistíocht saoráide ag an gCoimisiún a fheabhsú agus chun go mbeifí in ann foirgnimh eile a cheannach (Airteagal 20(3)(g)).

Cúlchiste géarchéime de chuid an Aontais a chruthú a chruthú agus leithreasuithe saortha á núsáid. Don chéad Chreat Airgeadais Ilbhliantúil eile, an fhéidearthacht a chruthú go gcruthódh oibríochtaí airgeadais nach ionstraimí airgeadais iad dliteanas teagmhasach don Aontas a sháródh na sócmhainní airgeadais arna gcur ar fáil chun dliteanas airgeadais an Aontais a chlúdach (Airteagal 203) agus ciste don soláthar coiteann ina mbeadh na hacmhainní arna soláthar d’oibríochtaí airgeadais (Airteagal 205) 5.2 Rialacha earnálacha Tugtar isteach an fhéidearthacht do Bhallstáit cabhair a thabhairt freisin i gcás tubaistí de dhéanamh an duine ar nós ghéarchéim na dteifeach agus na cistí atá ar fáil a úsáid láithreach (gan bheith orthu fanacht go gcuirfí isteach leasú cláir) i Rialachán (AE) Uimh 1305/2013 ar thacaíocht d’fhorbairt tuaithe ag an gCiste Eorpach Talmhaíochta um Fhorbairt Tuaithe. Freisin, cuirtear tosaíocht shonrach infheistíochta d’imircigh agus do theifigh leis chun clárú beart le cabhair a thabhairt d’imircigh agus do dhídeanaithe a dhéanamh níos simplí faoin Rialachán ar Chiste Forbraíochta na hEorpa (AE) Uimh. 1301/2013. Clár an Aontais Eorpaigh um Fhostaíocht agus Nuálaíocht Shóisialta (Rialachán FNS Uimh. 1296/2013): chun cumas FNS dul i dtaithí ar ghéarchéimeanna agus athruithe ar thosaíochtaí polaitiúla, teastaíonn solúbthacht maidir leis na leibhéil chaiteachais táscacha do gach ceann de thrí hais an chláir agus do gach ceann de na tosaíochtaí téamacha laistigh díobh siúd. Ina theannta sin, ba cheart an maolú a cheadaíonn úsáid a bhaint as an gCiste Eorpach um Dhomhandú ar mhaithe le daoine óga nach bhfuil i mbun fostaíochta, oideachais ná oiliúna a choimeád mar gheall ar an gcomhthéacs eacnamaíoch reatha. Rialachán ar an tSaoráid um Chónascadh na hEorpa Uimh. 1316/2013: Mar gheall ar rath na gClár Oibre Ilbhliantúil, tá sé riachtanach an tsolúbthacht a mhéadú ionas gur féidir 95% a chaitheamh ar chláir ilbhliantúla agus tacaíocht a thabhairt do thuilleadh tionscadal agus an luach is mó curtha leis an nGréasán TrasEorpach Iompair (Conairí Croíghréasáin, tionscadail trasteorann agus tionscadail ar na codanna eile den Chroíghréasán). Bainistíocht caiteachais don slabhra bia, do shláinte ainmhithe agus leas ainmhithe (Rialachán (AE) Uimh. 652/2014): mar gheall ar an taithí dhearfach ar chur i bhfeidhm na rialach seo agus an laghdú nach beag ar an ualach oibre gaolmhar thar ceann na dtairbhithe agus sheirbhísí an Choimisiúin, moltar an fhéidearthacht a leathnú chun ceangaltais bhuiséadacha a úsáid agus iad roinnte ina dtráthchodanna bliantúla. I Rialachán (AE) Uimh 1305/2013 ar thacaíocht d’fhorbairt tuaithe, ceadófar cistí frithpháirteacha a chabhraíonn le feirmeoirí i gcás laghduithe móra ar ioncam a dhíriú ar earnálacha sonracha, agus ceadófar freisin stoc caipitil tosaigh na gcistí sin a fhóirdheonú. 6. Béim ar thorthaí agus shruthlíniú ar thuairisciú Cuimsítear sa togra sraith beart atá dírithe ar níos mó béime a leagan sa bhuiséad ar thorthaí, creat feidhmíochta soiléir a bhunú, trédhearcacht a fheabhsú agus tuairisciú a shruthlíniú. 6.1 Béim ar thorthaí Roinnt tograí atá oscailte do gach réimse beartais agus a dhíríonn ar thorthaí seachas ar a bhfuil caite cheana féin. Léiríonn siad tiomantas an Choimisiúin chun na coinníollacha riachtanacha a chur ar fáil um chur chuige a bheadh dírithe ar thorthaí. Ceadú d’íocaíochtaí bunaithe ar choinníollacha comhlíonta, aschur nó feidhmíocht i ngach modh bainistíochta (e.g. íocaíochtaí in aghaidh teifigh athlonnaithe sna cistí CTIF nó chun tacú leis an bhfeirmeoir óg a bheadh ag bunú gnó, Airteagal 121). I gcásanna den sórt sin, déantar maoiniú tionscadal a dhínascadh ón aisíocaíocht costas arna dtabhú ag faighteoirí chistí de chuid an Aontais: braitheann sé go díreach ar na torthaí arna mbaint amach ar an talamh. Is é an rud atá tábhachtach ná go gcomhlíonfaí coinníollacha áirithe mar a bheadh leagtha amach ex ante sa bhunghníomh nó i gCinntí ón gCoimisiúin agus/nó baint amach torthaí arna dtomhas trí tháscairí feidhmíochta (ex-post). Feabhsaíonn córas den sórt sin úinéireacht/gealltanas ag faighteoirí cistí chun torthaí a bhaint amach. Ceadaíonn siad laghdú mór ar an ualach riaracháin agus ar chostas na rialuithe. Go deimhin is féidir rialuithe a theorannú go fíorú cibé acu ar comhlíonadh na coinníollacha/ar baineadh amach na dtorthaí comhaontaithe chomh maith leis an ualach riaracháin. Cuireann sé sin teorainn faoi seach le baol na nearráidí dlíthiúlacht agus rialtachta. Moladh é ag Cúirt Iniúchóirí na hEorpa faoin teideal “teidlíochtaí”. “Duaiseanna” a Éascú (Teideal IX): déantar an teideal ar “Dhuaiseanna” a ghiorrú agus a shimpliú; in ionad an dualgais duaiseanna ar luach EUR 1 mhilliún nó níos mó a fhógairt sna ráitis a théann in éineacht leis an dréachtbhuiséad cuirtear réamheolas Pharlaimint na hEorpa agus fógairt shoiléir duaiseanna den sórt sin sa Chinneadh maoiniúcháin. Aon chnapshuim amháin (Airteagal 176): d’fhéadfadh “aon chnapshuim amháin” amach anseo costais incháilithe go léir na gníomhaíochta a chlúdach. Díreoidh seiceálacha agus rialuithe ar na haschuir/táirgí insoláthartha. Tá an chnapshuim shingil bunaithe ar an measúnú ar an mbuiséad arna moladh ag an iarratasóir deontais i bhfianaise phrionsabail na héifeachtúlachta, na barainneachta agus na héifeachtachta lena náirítear trí fhéachaint ar shonraí ábhartha agus/nó sainbhreithiúnas. Tosaíocht d’fhoirmeacha simplithe deontais áit a spreagtar íocaíocht ag aschur agus torthaí (Airteagal 175): níor cheart smaoineamh ar chur chuige bunaithe ar ionchur ach amháin murab fhéidir an cur chuige bunaithe ar aschur a ghlacadh nó mura mbeadh sé cuí. Úsáidtear foirmeacha atá simplithe faoi láthair den chuid is mó chun luach na nionchur a chlúdach (e.g. líon daonlaethanta, méid taistil, líon na laethanta caite i mbun misin, etc.) Ar an gcaoi chéanna moltar an fhéidearthacht foirmeacha simplí a íoc de réir bhaint amach aschur nithiúil (e.g. comhdháil tugtha, féile eagraithe, fréamhshamhail tógtha, etc.) Soiléiriú a thabhairt maidir le raon feidhme na rialuithe um fhoirmeacha simplithe agus na torthaí a bheadh acu mura mbainfí amach aschuir (Airteagal 177): díríonn rialuithe ar chomhlíonadh na gcoinníollacha a spreagann an íocaíocht (e.g. cibé acu gur léiríodh scannán a fuair tacaíocht ón Eoraip de réir an chaighdeáin riachtanaigh agus gur scaipeadh an méid riachtanach, cibé acu an ndearna mac léinn Erasmus staidéar thar lear i ndáiríre, etc.). Ní éilítear aon tuairisciú ar na costais arna dtabhú i ndáiríre ag an tairbhí. Mura gcomhlíonfaí na coinníollacha a spreag an íocaíocht nó dá gcuirfí na gníomhaíochtaí comhaontaithe i bhfeidhm go dona, i bpáirt nó go deireanach, laghdódh an Coimisiún méid an deontais i gcomhréir leis an mainneachtain méideanna a aisghabháil a caitheadh gan chúis. 6.2 Creat soiléir feidhmíochta Chun cur leis an mbéim níos láidre ar thorthaí, moltar creat soiléir feidhmíochta: Feidhmíocht, socrú spriocanna, táscairí, torthaí agus prionsabail na barainneachta, na héifeachtacha agus na héifeachtúlachta a nascadh agus leithreasaithe á núsáid (Airteagal 31).

Foráil a dhéanamh do tháillí bunaithe ar fheidhmíocht chun luach saothair a thabhairt d’eagraíochtaí as cistí de chuid an Aontais a bhainistiú (Airteagal 150); Ráitis chláir a mheas mar an bpríomhfhoinse um fhaisnéis feidhmíochta cláir (Airteagal 39); Na tuarascálacha “Sintéis” agus “Airteagal 318 CFAE” a chur le chéile in aon tuarascáil amháin, “Tuarascáil Bhliantúil Bhainistíochta agus Fheidhmíochta do Bhuiséad an Aontais Eorpaigh” chun aon tuarascáil feidhmíochta amháin ar bhuiséad an Aontais Eorpaigh a sholáthar gach bliain (ón mbliain airgeadais 2015 ar aghaidh, Airteagal 239). An téarmeolaíocht ar mheasúnú a chur ar aon dul le forálacha Chomhaontú Idirinstitiúideach 2016 maidir le reachtóireacht níos fearr agus nasc a chruthú idir measúnuithe ex-ante faoin Rialachán Airgeadais agus Measúnuithe Tionchair (Airteagal 32). 6.3 Tuairisciú a shruthlíniú 6.3.1. Rialacha airgeadais ginearálta Le hathbhreithnithe a rinneadh i ndiaidh a chéile ar an Rialachán Airgeadais méadaíodh go mór méid na dtuarascálacha agus na faisnéise a iarrtar lena náirítear maidir le cuntais: anois cuirtear tuairiscí ar fáil trí cháipéisí scaipthe, a chuirtear ar fáil de réir féilire difriúla. Chun éifeachtúlacht agus trédhearcacht a mhéadú ní hamháin i dtreo an údaráis bhuiséadaigh ach i dtreo an phobail i gcoitinne chomh maith, gan dul i bhfeidhm ar an méid eolais a chuirtear ar fáil faoi láthair, áfach, moltar: Dualgais tuairiscithe a bhailiú i ndáil le dhá phríomhnóiméad: tuarascálacha a ghabhann leo seo a leanas: an dréachtbhuiséad; dhéanfaí an tuairisciú go léir ar ionstraimí airgeadais ar leibhéal AE a chumasc in aon cháipéis aonair amháin a rachadh in éineacht leis an dréachtbhuiséad (Airteagal 39). agus iad siúd chuirfí isteach mar chuid den phróiseas um urscaoileadh: “an pacáiste tuairiscithe airgeadais a bheadh cuimsithe ann” – bheadh Caibidil ar leithligh ag plé le tuairisciú buiséadach agus tuairisciú airgeadais eile (Airteagal 239-245). Tá an Tuarascáil Bhliantúil Bhainistíochta agus Fheidhmíochta nua do Bhuiséad an Aontais Eorpaigh a dhéanamh, ag eascairt ón gcumasc ón mbliain airgeadais 2015 ar aghaidh, ar an tSintéis agus ar an tuarascáil ar Airteagal 318 CFAE ina phríomhghné den phacáiste tuairiscithe cuimsithe (Airteagal 239). Sonrú go dtógann an tiniúchadh seachtrach ar an gCúirt Iniúchóirí san áireamh cineál ilbhliantúil na gclár (Airteagal 247(1)). 6.3.2. Tuairisciú: Déantar dualgais a shruthlíniú trí hiomarcaíochtaí áirithe a dhíbirt (RFC). 7. Riarachán AE níos simplí agus níos barainní 7.1. Rialacha airgeadais ginearálta Tá sraith de bhearta simplithe dírithe ar cheadú do na hinstitiúidí AE oibriú ar bhealach níos éifeachtúla, go háirithe trí leithreasuithe riaracháin a chur chun feidhme i dteannta a chéile chun barainneachtaí scála a bhaint amach: Bunús dlí soiléir a chur ar fáil do Chomhaontuithe Leibhéal Seirbhíse (CLS) idir ranna institiúidí agus comhlachtaí de chuid an Aontais agus oifigí Eorpacha agus an fhéidearthacht comhaontuithe leibhéil seirbhíse a thabhairt i gcrích a leathnú go gach institiúid, rud a éascóidh cur chun feidhme na leithreasuithe riaracháin. Amach anseo beifear in ann cur chun feidhme na leithreasuithe de chineál riaracháin a tharmligean chuig oifig arna bunú ag an gCoimisiún. Soiléiriú a dhéanamh maidir leis an deighilt idir cúraimí éigeantacha agus roghnacha oifigí (Airteagal 64 agus 65): ní mór go mbeadh cúraimí éigeantacha clúdaithe ag leithreasuithe arna gcur isteach sa chuid den bhuiséad a bhaineann leis an oifig. Tá cúraimí roghnacha a aontaíonn oifig dá toil féin a dhéanamh de réir iarratais ó institiúid nó comhlacht eile clúdaithe ag buiséid an chomhlachta nó na hinstitiúide faoi seach. Cinntí maoiniúcháin ilbhliantúla a cheadú agus an méid gnéithe éigeantacha a ghabhann le Cinneadh maoiniúcháin a laghdú (Airteagal 108). Ina theannta sin, moltar gurb ionann an Cinneadh maoiniúcháin ag an am céanna an clár oibre bliantúil nó ilbhliantúil. Leis na hathruithe sin bhrostófaí cur chun feidhme buiséid le linn bhliain 2 cláir agus na mblianta ina diaidh.

Na rialacha maidir le Gníomhaireachtaí Feidhmiúcháin a shoiléiriú (Airteagal 68): gheobhaidh siad ranníocaíocht bhliantúil; gníomhaíonn a stiúrthóir mar oifigeach údarúcháin trí tharmligean agus leithreasuithe oibriúcháin á gcur chun feidhme; féadfaidh tarmligean chlár oibriúcháin chuig gníomhaireacht feidhmiúcháin tionscadail phíolótacha agus gníomhartha ullmhúcháin a chuimsiú chomh maith le cur chun feidhme chaiteachas riaracháin chun sineirgí agus barainneachtaí scála a bhaint amach. Airteagal 139 den Phainéal Rialála Airgeadais a chumasc leis an bPainéal um Mírialtachtaí Airgeadais (Airteagal 90): ar chúiseanna éifeachtúlachta, bheadh an Painéal Rialála Airgeadais a bheadh ag moladh eisiaimh agus pionós airgeadais ar oibreoirí eacnamaíocha inniúil freisin maidir le mírialtachtaí airgeadais bhaill foirne de chuid an Aontais, agus leanfadh an Bord Araíonachta ar aghaidh ag teacht ar iarmhairtí na mírialtachtaí sin faoi na Rialacháin Foirne. 7.2. Rialacha earnálacha Moltar go leor athruithe ar Rialachán na bhForálacha Coiteanna chun bainistíocht cláir a éascú chomh maith le cláir ar fud tíre agus Comhphleananna Gníomhaíochta a bheadh déanta suas de thionscadail a bheadh ag díriú ar aschur agus ar thorthaí. I réimse na níocaíochtaí díreacha le haghaidh feirmeoirí, deonaítear tacaíocht d’fheirmeoirí gníomhacha agus i mbearta áirithe dírítear an tacaíocht ar fheirmeoirí óga. Tugtar isteach comhréireacht le haghaidh cheartúcháin airgeadais arna nascadh le hearráidí soláthair phoiblí ionas nach measfaí i gcónaí go mbeadh tionchar ag earráidí den sórt sin ar 100% den chabhair a bheadh i gceist. 8. Athruithe eile Oibríochtaí ioncaim: moltar na hathruithe seo a leanas: Ar mhaithe le trédhearcacht leasaítear an fhoráil maidir le coigeartuithe diúltacha ar acmhainní dílse chun críocha cuntasaíochta (Airteagal 94). I bhforáil nua socraítear teorainn ama nach mór nóta dochair a sheoladh chuig an bhféichiúnaí laistigh de (Airteagal 96 (2)), i bhfianaise cásdlí deireanach de chuid an Chúirt Bhreithiúnais. In Airteagal 107 nua socraítear na rialacha a bhaineann leis an ráta atá le cur i bhfeidhm le haghaidh ús cúiteach i gcásanna nach mór méid a aisíoc tar éis breithiúnais ó Chúirt Bhreithiúnais an Aontais Eorpaigh nó tar éis réitigh chairdiúil. Leasaítear an fhoráil a bhaineann le fíneálacha, pionóis chun é a dhéanamh soiléir nach mór na méideanna arna mbriseadh a aisíoc leis an tríú páirtí atá i gceist agus an tuairisceán á thógáil san áireamh; agus go bhfuil fíneálacha eile arna ngearradh ag institiúidí seachas an Coimisiún (e.g. an Chomhairle ar aon dul le Rialachán 1173/2011) clúdaithe freisin ag an Rialachán Airgeadais (atá teoranta faoi láthair go fíneálacha arna ngearradh ag an gCoimisiún, Airteagal 106). Leasaítear an fhoclaíocht maidir le hioncam sannta chun ranníocaíochtaí chuig bearta ar nós na saoráide do dhídeanaithe sa Tuirc a léiriú (Airteagal 20(2). Liosta de ghníomhartha earnálacha arna leasú ag an togra: Rialachán (CE) Uimh. 2012/2002 ón gComhairle an 11 Samhain 2002 lena mbunaítearCiste Dlúthpháirtíochta an Aontais Eorpaigh (IO L 311, 14.11.2002, Lch. 3). Rialachán (AE) Uimh. 1296/2013 ó Pharlaimint na hEorpa agus ón gComhairle an 11 Nollaig 2013 maidir le Clár an Aontais Eorpaigh um Fhostaíocht agus um Nuálaíocht Shóisialta ("EaSI") agus lena leasaítear Cinneadh Uimh. 283/2010/AE lena mbunaítear Saoráid Mhicreamhaoiniúcháin don Dul Chun Cinn Eorpach le haghaidh fostaíochta agus cuimsiú sóisialta (IO L 347, 20.12.2013, Lch. 238). Rialachán (AE) Uimh.1301/2013 ó Pharlaimint na hEorpa agus ón gComhairle an 17 Nollaig 2013 maidir le Ciste Forbraíochta Réigiúnaí na hEorpa agus maidir le forálacha sonracha i ndáil le sprioc na hInfheistíochta le haghaidh fáis agus post agus lena naisghairtear Rialachán (CE) Uimh. 1080/2006 (IO L 347, 20.12.2013, Lch. 289). Rialachán (AE) Uimh. 1303/2013 ó Pharlaimint na hEorpa agus ón gComhairle an 17 Nollaig 2013 lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh agus lena naisghairtear Rialachán (CE) Uimh. 1083/2006 ón gComhairle (IO L 347, 20.12.2013, Lch. 320). Rialachán (AE) Uimh. 1304/2013 ó Pharlaimint na hEorpa agus ón gComhairle an 17 Nollaig 2013 maidir le Ciste Sóisialta na hEorpa agus lena naisghairtear Rialachán (CE) Uimh. 1081/2006 ón gComhairle (IO L 347, 20.12.2013, Lch. 470). Rialachán (AE) Uimh.1305/2013 ó Pharlaimint na hEorpa agus ón gComhairle an 17 Nollaig 2013 maidir le tacaíocht d'fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena naisghairtear Rialachán (CE) Uimh. 1698/2005 ón gComhairle (IO L 347, 20.12.2013, Lch. 487) Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena naisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 ón gComhairle (IO L 347, 20.12.2013, lch.549);

Rialachán (AE) Uimh. 1307/2013 ó Pharlaimint na hEorpa agus ón gComhairle an 17 Nollaig 2013 lena mbunaítear rialacha maidir le híocaíochtaí díreacha le feirmeoirí faoi scéimeanna tacaíochta faoi chuimsiú an chomhbheartais talmhaíochta agus lena naisghairtear Rialachán (CE) Uimh. 637/2008 ón gComhairle agus Rialachán (CE) Uimh. 73/2009 ón gComhairle (IO L 347 20.12.2013, Lch. 608). Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena naisghaitear Rialacháin (CEE)Uimhi 922/72. (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (IO L 347, 20.12.2013, Lch. 671). Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena naisghairtear Rialachán (CE) Uimh. 1927/2006 (IO L 347, 20.12.2013, Lch. 855); Rialachán (AE) Uimh. 1316/2013 ó Pharlaimint na hEorpa agus ón gComhairle an 11 Nollaig 2013 lena mbunaítear an tSaoráid um Chónascadh na hEorpa, lena leasaítear Rialachán (AE) Uimh. 913/2010 agus lena naisghairtear Rialachán (CE) Uimh. 680/2007 agus Rialachán (CE) Uimh. 67/2010 (IO L 348, 20.12.2013, Lch. 129-171); Rialachán (CE) Uimh. 223/2014 ó Pharlaimint na hEorpa agus ón gComhairle an Dé Máirt 11 Márta 2014 maidir leis an gCiste um Chabhair Eorpach do na Daoine is Díothaí (IO L 72, 12.3.2014, Lch. 1-41). Rialachán (CE) Uimh. 283/2014 ó Pharlaimint na hEorpa agus ón gComhairle an 11 Márta 2014 maidir le treoirlínte le haghaidh gréasán trasEorpach i réimse an bhonneagair teileachumarsáide agus lena naisghairtear Cinneadh Uimh. 1336/97/CE Téacs atá ábhartha maidir leis an LEE (IO L 86, 21.3.2014, Lch. 14-26); Rialachán (AE) Uimh. 652/2014 ó Pharlaimint na hEorpa agus ón gComhairle an 15 Bealtaine 2014 lena leagtar síos forálacha maidir le bainistiú caiteachais i ndáil leis an mbiashlabhra, sláinte ainmhithe agus leas ainmhithe, agus i ndáil le sláinte plandaí agus ábhar atáirgthe plandaí, lena leasaítear Treoir 98/56/CE, Treoir 2000/29/CE agus Treoir 2008/90/CE ón gComhairle, Rialachán (CE) Uimh. 178/2002, Rialachán (CE) Uimh. 882/2004 agus Rialachán (CE) Uimh. 396/2005 ó Pharlaimint na hEorpa agus ón gComhairle, Treoir 2009/128/CE ó Pharlaimint na hEorpa agus ón gComhairle agus Rialachán (CE) Uimh. 1107/2009 ó Pharlaimint na hEorpa agus ón gComhairle agus lena naisghairtear Cinneadh 66/399/CEE, Cinneadh 76/894/CEE agus Cinneadh 2009/470/CE ón gComhairle (IO L 189, 27.6.2014, lgh. 1–32); Cinneadh Uimh. 541/2014/AE ó Pharlaimint na hEorpa agus ón gComhairle an 16 Aibreán 2014 lena mbunaítear Creat maidir le tacaíocht d’Fhaireachas agus Rianú Spáis (IO L 158, 27.5.2014, Lch. 227–234). 2016/0282 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis na rialacha airgeadais is infheidhme maidir le buiséad ginearálta an Aontais agus lena leasaítear Rialachán (CE) Uimh 2012/2002, Rialacháin (AE) Uimh 1296/2013, (AE) 1301/2013, (AE) Uimh 1303/2013, AE. Uimh 1304/2013, (AE) Uimh 1305/2013, (AE) Uimh 1306/2013, (AE) Uimh 1307/2013, (AE) Uimh 1308/2013, (AE) Uimh 1309/2013, (AE) Uimh 1316/2013, (AE) Uimh 223/2014, (AE) Uimh 283/2014, (AE) Uimh 652/2014 ó Pharlaimint na hEorpa agus ón gComhairle agus Cinneadh Uimh 541/2014/AE ó Pharlaimint na hEorpa agus ón gComhairle TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh agus go háirithe Airteagal 42, 43(2), 46(d), 149, 153(2)(a), 164, 168(4)(b), 172, 175, 177, 178, 189(2), 209(1), 212(2), 322(2) agus 349 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag féachaint don tuairim ón gCúirt Iniúchóirí, Ag gníomhú dóibh i gcomhréir leis an ngnáthnós imeachta reachtach,

De bharr an méid seo a leanas: (1)Ós rud é, tar éis trí bliana de chur chun feidhme, go bhfuiltear chun tuilleadh leasuithe a dhéanamh ar na rialacha airgeadais is infheidhme maidir le buiséad ginearálta an Aontais chun baic ó thaobh cur chun feidhme a bhaint trí sholúbthacht a mhéadú, chun cur chun feidhme a shimpliú le haghaidh na bpáirtithe leasmhara agus chun díriú níos mó ar thorthaí, ba cheart Rialachán (AE, Euratom) Uimh. 966/2012 ó Pharlaimint na hEorpa agus ón gComhairle a aisghairm agus an Rialachán seo a chur ina ionad. (2)Chun go mbeadh na rialacha airgeadais is infheidhme maidir le buiséad ginearálta an Aontais (“an buiséad”) níos simplí agus chun na rialacha ábhartha a chuimsiú in aon rialachán amháin (“leabhar aonair rialacha”), ba cheart Rialachán Tarmligthe (AE) Uimh. 1268/2012 ón gCoimisiún a aisghairm. Ar mhaithe le soiléire, ba cheart na príomhrialacha ó Rialachán (AE) Uimh. 1268/2012 a chuimsiú sa Rialachán seo; ba cheart rialacha eile a chuimsiú sna treoracha le haghaidh seirbhísí. (3)Ba cheart cloí leis na prionsabail bhuiséadacha bhunúsacha. Ba cheart maoluithe ar na bunphrionsabail sin i gcás réimsí áirithe amhail an taighde, gníomhaíochtaí seachtracha agus cistí struchtúracha, a athbhreithniú agus a shimpliú a oiread is féidir, ag cur san áireamh a ábhartha atá siad, an breisluach a bhaineann leo ó thaobh an bhuiséid, agus an tualach a chuireann siad ar na geallsealbhóirí. (4)Féadfar suas go 10 % de chistí na hIonstraime um Chúnamh Réamhaontachais (ICR II), na hIonstraime Eorpaí um Chomharsanacht agus an ionstraim maoiniúcháin maidir le comhar um fhorbairt (DCI) a choimeád neamhleithdháilte ag tús na bliana airgeadais le maoiniú breise a cheadú chun freastal ar riachtanais mhóra nach mbeadh coinne leo, géarchéimeanna nua nó athruithe móra polaitíochta i dtríú tíortha, i dteannta leis na méideanna a bheadh clársceidealaithe cheana féin. Ba cheart na cistí neamhleithdháilte sin, mura rud é go gcaitear iad i rith na bliana, a thabhairt anonn le Cinneadh ón gCoimisiún. (5)Ba cheart rialacha maidir le tabhairt anonn a chur i láthair ar bhealach níos soiléire, agus deighilt a dhéanamh idir tabhairt anonn uathoibríoch agus neamhuathoibríoch. (6)Chun cur chun feidhme an bhuiséid a bharrfheabhsú, tá sé tábhachtach tabhairt anonn ioncaim sheachtraigh shannta, agus úsáid an ioncaim sin, a cheadú don ghníomhaíocht nó don chlár ina dhiaidh sin. Ba cheart nach bhféadfaí ioncam sannta inmheánach a thabhairt anonn ach ar feadh aon bhliana amháin, mura bhforáiltear a mhalairt sa Rialachán seo. (7)Leis na rialacha lena rialaítear aistriú leithreasuithe ba cheart níos mó solúbthachta a bheith ann chun cur i bhfeidhm níos fearr buiséadach a áirithiú. Chuige sin, tá sé tábhachtach go mbeadh an Coimisiún in ann Cinneadh a dhéanamh faoi aistrithe, suas go 10 %, de leithreasuithe faoi chomhair oibríochtaí idir Teidil i gcás ina bhfuil siad clúdaithe ag an mbunghníomh céanna. Ba cheart don Choimisiún aistrithe a dhéanamh go neamhspleách ó línte tacaíochta riaracháin chuig an líne oibriúcháin chomhfhreagrach freisin. (8)Chun a bheith níos solúbtha maidir le cur chun feidhme ionstraimí speisialta, tá gá le nósanna imeachta simplithe um úsáid agus aistriú don Chiste Eorpaigh um Choigeartú don Domhandú agus do Chiste Dlúthpháirtíochta an Aontais Eorpaigh. (9)Maidir le hioncam sannta inmheánach, ba cheart maolú ó phrionsabal na sonraíochta a thabhairt isteach chun go mbeifear in ann úsáid optamach a bhaint as gach cineál leithreasaithe atá ar fáil. I ndáil leis sin, i gcás nach bhfuil aon riachtanais aitheanta ann a cheadódh ioncam den sórt sin a úsáid don chuspóir dár sannadh é, ba cheart cead a thabhairt é a úsáid do chuspóir eile. (10)Ba cheart d'institiúidí an Aontais a bheith ina ann glacadh le haon tabhartas don Aontas. (11)Ba cheart clásal cumasaithe a thabhairt isteach ionas go mbeadh duine dlítheanach in ann urraíocht chomhchineáil a dhéanamh ar imeacht nó ar ghníomhaíocht de chuid an Aontais chun críocha fógraíochta nó freagrachta sóisialta corparáidí. (12)Ba cheart coincheap na feidhmíochta maidir le buiséad an Aontais Eorpaigh a shoiléiriú. Ba cheart tuairisc a thabhairt ar fheidhmíocht mar chur i bhfeidhm díreach phrionsabal na bainistíochta fónta airgeadais. Ba cheart nasc a bheith idir feidhmíocht, socrú cuspóirí, táscairí, torthaí agus barainneacht, éifeachtúlacht agus éifeachtacht maidir le húsáid leithreasuithe. Chun coinbhleachtaí le creataí feidhmíochta reatha na gclár éagsúil a sheachaint, ba cheart tagairtí ó thaobh théarmaíocht na feidhmíochta a theorannú do chuspóirí agus don fhaireachán ar dhul chun cinn maidir lena mbaint amach. (13)Ba cheart reachtaíocht an Aontais a bheith ar ardchaighdeán, agus ba cheart í a bheith ag díriú ar na réimsí ina bhfuil an breisluach is mó le fáil ag saoránaigh na hEorpa agus ina bhfuil sí chomh héifeachtach agus chomh héifeachtúil agus is féidir maidir le comhchuspóirí beartais an Aontais a bhaint amach. Trí mheastóireacht a dhéanamh ar chláir agus gníomhaíochtaí caiteachais reatha agus nua, a bhfuil caiteachas suntasach ag gabháil leo, is féidir cabhrú leis na cuspóirí sin a bhaint amach. (14)Le prionsabal na trédhearcachta a chumhdaítear in Airteagal 15 CFAE, a cheanglaíonn ar institiúidí a gcuid oibre a dhéanamh ar dhóigh chomh hoscailte agus is féidir, tugtar le tuiscint, i réimse cur chun feidhme an bhuiséid, go mbeadh a fhios ag saoránaigh cad air a gcaitheann an tAontas cistí, agus cén fáth sin. Leis an bhfaisnéis sin, cothaítear díospóireacht dhaonlathach, cuirtear le rannpháirtíocht na saoránach i bpróiseas cinnteoireachta an Aontais agus neartaítear an rialú agus an grinnscrúdú institiúideach a dhéantar ar chaiteachas an Aontais. Ba cheart cuspóirí den sórt sin a bhaint amach trí fhoilsiú faisnéise ábhartha maidir le gach faighteoir cistí de chuid an Aontais, agus úsáid á baint as uirlisí nua-aimseartha cumarsáide chomh fada agus is féidir, ar foilsiú é a chuireann leasanna rúndachta agus slándála dlisteanacha na bhfaighteoirí go léir agus, chomh fada agus a bhaineann le daoine nádúrtha, a gceart chun príobháideachais agus cosaint a sonraí pearsanta, san áireamh. Ba cheart, dá bhrí sin, d'institiúidí cur chuige roghnaitheach a ghlacadh maidir le faisnéis a fhoilsiú i gcomhréir le prionsabal na comhréireachta. Ba cheart cinntí foilsitheoireachta a bheith bunaithe ar chritéir ábhartha sa chaoi gur féidir faisnéis lánbhrí a sholáthar. (15)An fhaisnéis faoi úsáid cistí de chuid an Aontais arna gcur chun feidhme faoi chur chun feidhme díreach, ba cheart í a fhoilsiú ar shuíomh gréasáin de chuid na ninstitiúidí agus ba cheart go gcuimseofaí inti, ar a laghad, ainm, dúiche, méid agus cuspóir na gcistí. Ba cheart go gcuirfí san áireamh san fhaisnéis sin critéir ábhartha mar thréimhsiúlacht, cineál agus tábhacht an bhirt. (16)Ba cheart ainm agus dúiche fhaighteoirí cistí de chuid an Aontais a fhoilsiú i gcás duaiseanna, deontas agus conarthaí arna ndámhadh tar éis nós imeachta poiblí a oscailt don iomaíocht, mar a dhéantar go háirithe i gcás comórtas, glaonna ar thograí agus glaonna ar thairiscintí, agus prionsabail CFAE á nurramú, go háirithe prionsabail na trédhearcachta, na comhréireachta, na córa comhionainne agus an neamhidirdhealaithe. Thairis sin ba cheart go gcuirfeadh an foilsiú sin le rialú na nósanna imeachta roghnúcháin poiblí ag na hiarratasóirí sin nár éirigh leo sa chomórtas. (17)Ba cheart nach sáródh foilsiú sonraí pearsanta ina dtagraítear do dhaoine nádúrtha an fad ama a bhfuil na cistí á núsáid ag an bhfaighteoir lena linn agus ba cheart, mar sin, na sonraí sin a bhaint tar éis dhá bhliana. Ba cheart go ndéanfaí amhlaidh i gcás sonraí pearsanta lena dtagraítear do dhaoine dlítheanacha i gcás ina bhfuil duine nádúrtha amháin nó níos mó sa teideal oifigiúil. (18)Sa chuid is mó de na cásanna a thagann faoin Rialachán seo, baineann an foilsiú le daoine dlítheanacha. (19)I gcás ina mbíonn daoine nádúrtha i gceist, níor cheart an foilsiú sin a bheartú ach amháin má dhéantar prionsabal na comhréire a urramú, idir tábhacht na méide a deonaíodh agus an gá atá le rialú a dhéanamh maidir leis an gcaoi is fearr chun úsáid a bhaint as na cistí. I gcás ina bhfuil daoine nádúrtha i gceist, tá foilsiú ainm an réigiúin ar leibhéal NUTS 2 ag teacht leis an gcuspóir maidir le foilsiú na bhfaighteoirí, áirithíonn sé cóir chomhionann idir Ballstáit de mhéideanna éagsúla agus ceart faighteoirí chun saoil phríobháidigh a urramú ag an am céanna, agus go háirithe mar a bhaineann sin le cosaint sonraí pearsanta.

(20)Ba cheart faisnéis faoi scoláireachtaí, agus tacaíocht dhíreach eile a íoctar leis na daoine nádúrtha is mó atá ina gá, a bheith díolmhaithe ó fhoilsiú i gcónaí. (21)Chun a áirithiú go ndéanfar prionsabal na córa comhionainne idir faighteoirí a urramú, ba cheart foilsiú faisnéise a bhaineann le daoine nádúrtha a áirithiú freisin i gcomhréir leis an oibleagáid atá ar na Ballstáit trédhearcacht mhór i dtaca leis na conarthaí a áirithiú os cionn an méid a leagtar síos i dTreoir 2004/18/CE ó Pharlaimint na hEorpa agus ón gComhairle an 31 Márta 2004 maidir leis na nósanna imeachta um dhámhachtain conarthaí oibreacha poiblí, conarthaí soláthair phoiblí agus conarthaí seirbhíse poiblí a chomhordú. (22)Níor cheart ainm agus dúiche an fhaighteora ná méid agus cuspóir na gcistí a fhoilsiú má tá riosca ann dá bharr go gcuirfí i mbaol iomláine an fhaighteora, mar a chosnaítear leis an gCairt um Chearta Bunúsacha an Aontais Eorpaigh, nó go ndéanfaí dochar do leasanna tráchtála dlisteanacha an fhaighteora. (23)I gcás cur chun feidhme indíreach agus comhroinnte, ba cheart go bhfágfaí faoi na daoine, na heintitis nó na comhlachtaí ainmnithe a mbeadh na cistí Aontais á gcur chun feidhme acu faisnéis a chur ar fáil faoi fhaighteoirí agus faoi fhaighteoirí deiridh. I gcás inarb infheidhme, ba cheart an leibhéal sonraí agus na critéir a shainiú sna rialacha ábhartha a bhaineann go sonrach le hearnáil faoi leith agus féadfar iad a shainiú a thuilleadh sna comhaontuithe comhpháirtíochta maidir leis an gcreat airgeadais. Ba cheart don Choimisiún tagairt a chur ar fáil don suíomh gréasáin áit ar féidir an fhaisnéis faoi fhaighteoirí agus faoi fhaighteoirí deiridh a aimsiú. (24)Ionas gur soléite na sonraí a bhaineann leis na hionstraimí airgeadais arna gcur chun feidhme faoi chur chun feidhme díreach agus indíreach agus ionas gur trédhearcaí na sonraí sin, is iomchuí gach ceanglas tuairiscithe a chumasc in aon doiciméad oibre amháin a bheadh ag gabháil leis an dréachtbhuiséad. (25)Is iomchuí foráil a dhéanamh maidir leis an bhféidearthacht a bheith ag an gCoimisiún comhaontuithe leibhéil seirbhíse a thabhairt i gcrích le hinstitiúidí eile chun go mbeidh sé níos éasca leithreasuithe riaracháin a chur chun feidhme agus maidir le féidearthacht shainráite freisin comhaontuithe den sórt sin a thabhairt i gcrích idir ranna na ninstitiúidí, comhlachtaí de chuid an Aontais, oifigí Eorpacha, comhlachtaí nó daoine a gcuirtear de chúram orthu gníomhaíochtaí sonracha a chur chun feidhme in CBES de bhun Theideal V de CAE agus Oifig ArdRúnaí Bhord Gobharnóirí na Scoileanna Eorpacha maidir le seirbhísí a chur ar fáil, táirgí a sholáthar, oibreacha a dhéanamh nó conarthaí foirgníochta a chur chun feidhme. (26)Is iomchuí na hoifigí Eorpacha a shainiú agus idirdhealú a dhéanamh ar chúraimí éigeantacha agus cúraimí neamhéigeantacha na noifigí sin. Ba cheart féidearthacht a thabhairt isteach d’institiúidí an Aontais, do chomhlachtaí de chuid an Aontais agus d’oifigí Eorpacha eile cumhachtaí an oifigigh údarúcháin a tharmligean chuig stiúrthóir na hoifige Eorpaí. Ina theannta sin, ba cheart go mbeadh an fhéidearthacht ag oifigí Eorpacha comhaontuithe leibhéil seirbhíse a thabhairt i gcrích maidir le soláthar seirbhísí, soláthar táirgí, oibreacha a dhéanamh nó conarthaí foirgníochta a chur chun feidhme. Is iomchuí rialacha sonracha a leagan amach maidir le taifid chuntasaíochta a sholáthar, forálacha lena dtugtar údarú d’oifigeach cuntasaíochta an Choimisiúin cuid dá chúraimí a tharmligean chuig baill foirne sna hoifigí sin chomh maith le nósanna imeachta oibriúcháin do na cuntais bhainc a bhféadfadh údarú a bheith ag na hoifigí Eorpacha iad a oscailt in ainm an Choimisiúin. (27)Chun costéifeachtúlacht na ngníomhaireachtaí feidhmiúcháin a fheabhsú a thuilleadh agus i bhfianaise na taithí praiticiúla a fuarthas le comhlachtaí eile de chuid an Aontais, ba cheart go gceadófaí cúraimí uile oifigeach cuntasaíochta na gníomhaireachta feidhmiúcháin, nó cuid de na cúraimí sin, a chur faoi chúram oifigeach cuntasaíochta an Choimisiúin. (28)Ar chúiseanna a bhaineann le deimhneacht dhlíthiúil, is gá a shoiléiriú go ngníomhaíonn stiúrthóirí gníomhaireachtaí feidhmiúcháin trí tharmligean agus leithreasuithe oibriúcháin na gclár arna dtarmligean chuig a ngníomhaireacht á mbainistiú acu. Chun go mbainfí an leas is mó as gnóthachain éifeachtúlachta mar thoradh ar an lárú domhanda ar sheirbhísí áirithe tacaíochta, ba cheart a lua go sainráite go bhfuil an fhéidearthacht ann do ghníomhaireachtaí feidhmiúcháin caiteachais riaracháin a chur chun feidhme. (29)Is gá rialacha a shocrú maidir le cumhachtaí agus freagrachtaí gníomhaithe airgeadais, go háirithe oifigigh údarúcháin agus na hoifigigh chuntasaíochta. (30)Ba cheart Parlaimint na hEorpa agus an Chomhairle a chur ar an eolas faoi cheapachán oifigigh údarúcháin trí tharmligean, ceapachán iniúchóra inmheánaigh agus ceapachán oifigigh cuntasaíochta, nó faoi fhoirceannadh dualgas na ndaoine sin, laistigh de dhá sheachtain. (31)Ba cheart freagracht iomlán a bheith ar oifigigh údarúcháin as na hoibríochtaí ioncaim agus caiteachais go léir arna gcur i gcrích faoina núdarás, lena náirítear ó thaobh córas rialaithe inmheánaigh, agus ba cheart iad a bheith cuntasach as a mbearta, lena náirítear, nuair is gá, trí imeachtaí araíonachta. (32)Dá réir sin, ba cheart na cúraimí, na freagrachtaí agus prionsabail na nósanna imeachta atá le hurramú a leagan síos freisin. Is gá freisin a fhoráil go náiritheoidh na hoifigigh chuntasaíochta trí tharmligean go bhfaighidh na hoifigigh údarúcháin trí fho-tharmligean agus a gcuid ball foirne faisnéis maidir leis na caighdeáin rialaithe agus na modhanna agus teicnící faoi seach agus go nglacfar bearta chun a áirithiú go bhfeidhmeoidh, mar is cóir, an córas rialaithe ba cheart a chur in ionad na hoibleagáide cód sonrach caighdeán gairmiúil a bhunú a bheadh infheidhme maidir le fíoruithe airgeadais agus leis na fíoruithe sin amháin. Tugtar cuntas ar na freagrachtaí arna nglacadh i dtuarascáil bhliantúil chuig an institiúid agus beidh san áireamh sa tuarascáil sin an fhaisnéis airgeadais agus bhainistíochta atá riachtanach chun tacú le dearbhú urrúis an oifigigh údarúcháin trí tharmligean maidir le feidhmiú a chuid dualgas féin, lena náirítear faisnéis faoi fheidhmíocht fhoriomlán na noibríochtaí a dhéantar. Ba cheart na doiciméid tacaíochta a bhaineann leis na hoibríochtaí a dhéantar a choimeád. Ar deireadh, maidir leis na foirmeacha éagsúla de nósanna imeachta idirbheartaíochta do dhámhachtain conarthaí poiblí, ós rud é gur maolú ó na gnáthnósanna imeachta dámhachtana atá i gceist leis na conarthaí sin, ba cheart tuarascáil speisialta a chur chuig an institiúid agus teachtaireacht a chur chuig Parlaimint na hEorpa agus chuig an gComhairle ina leith. (33)Ba cheart an ról dúbailte, a bhíonn ag Cinn Thoscaireachtaí an Aontais, agus a bhíonn ag a gcuid ionadaithe nuair nach mbíonn siadsan ann, mar oifigeach údarúcháin trí fho-tharmligean don tSeirbhís Eorpach Gníomhaíochta Seachtraí (dá ngairfear "SEGS" anseo feasta) agus, maidir le leithreasuithe oibriúcháin, don Choimisiún, ba cheart an ról sin a chur san áireamh. (34)Tá tarmligean cumhachtaí um chur chun feidhme buiséid ag an gCoimisiún a bhaineann le leithreasuithe oibriúcháin a rannóige féin chuig na LeasChinn Toscaireachtaí srianta do na cásanna sin ina bhfuil fíorghá le comhlíonadh na gcúraimí sin ag na LeasChinn Toscaireachtaí ar mhaithe le leanúnachas gnó nuair nach bhfuil na Cinn Toscaireachtaí sin i láthair. Ní féidir leis na LeasChinn Toscaireachtaí na cumhachtaí sin a fheidhmiú ar bhonn córasach ná ar chúiseanna a bhaineann le roinnt inmheánach na hoibre. (35)Is é an toifigeach cuntasaíochta a bheidh freagrach fós as cur i gcrích ceart na níocaíochtaí, as bailiú ioncaim agus as aisghabháil na méideanna is infhaighte. Bainistíonn an toifigeach sin an cisteán, na cuntais bhainc agus comhaid tríú páirtí, coimeádann sé na cuntais agus is é atá freagrach as ráitis airgeadais na hinstitiúide a dhréachtú. Is é oifigeach cuntasaíochta an Choimisiúin an taon duine amháin a bhfuil sé de cheart aige rialacha cuntasaíochta agus cairteacha comhchuibhithe na gcuntasóirí a shainiú, agus is iad na nósanna imeachta cuntasaíochta is infheidhme ina ninstitiúidí féin a shainíonn oifigigh chuntasaíochta na nInstitiúidí eile de chuid an Aontais. (36)Ba cheart freisin na socruithe um cheapadh an oifigigh cuntasaíochta agus foirceannadh a chuid dualgas a bhunú freisin. (37)Is iomchuí go mbunódh an toifigeach cuntasaíochta nósanna imeachta chun a áirithiú nach mbeadh na cuntais arna noscailt i ngeall ar cheanglais bainistíochta cisteáin agus na cuntais óinchiste, nach mbeidís ar dochar. (38)Ba cheart na coinníollacha um chuntais óinchiste a úsáid, córas bainistíochta ar eisceacht ó ghnáthnósanna imeachta buiséadacha é, a leagan síos freisin, agus ba cheart cúraimí agus freagrachtaí riarthóirí na nóinchistí, chomh maith le cúraimí agus freagrachtaí an oifigigh údarúcháin agus an oifigigh cuntasaíochta i ndáil le rialú cuntas óinchiste, a leagan amach. Ba cheart Parlaimint na hEorpa agus an Chomhairle a chur ar an eolas faoi aon cheapachán nó faoi aon fhoirceannadh dualgas. Ar chúiseanna éifeachtúlachta, ba cheart cuntais óinchiste a bhunú i dtoscaireachtaí an Aontais, le haghaidh leithreasuithe ó chuid an Choimisiúin den bhuiséad agus ó chuid SEGS den bhuiséad araon. Is iomchuí freisin, faoi choinníollacha sonracha, úsáid cuntas óinchiste a cheadú i dtoscaireacht an Aontais chun méideanna teoranta a íoc trí bhíthin nósanna imeachta buiséadacha. Maidir le riarthóirí óinchistí a cheapadh, fuarthas gur gá iad sin a roghnú freisin ó fhoireann arna fostú ag an gCoimisiún i réimse na cabhrach um bainistiú géarchéime agus oibríochtaí cabhrach daonnúla aon uair nach mbíonn baill foirne reachtúla de chuid an Choimisiúin ar fáil. (39)Chun an staid i réimse na noibríochtaí cabhrach daonnúla nuair nach mbíonn baill foirne reachtúla de chuid an Choimisiúin ar fáil a chur san áireamh, chomh maith leis na deacrachtaí teicniúla a bhaineann le síniú an oifigigh údarúcháin atá freagrach a fháil do gach gealltanas dlíthiúil, ba cheart a cheadú do na baill foirne atá fostaithe ag an gCoimisiún sa réimse sin gealltanais dhlíthiúla ar luach aníseal suas go EUR 2500 a shíniú atá nasctha leis na híocaíochtaí arna ndéanamh ó na cuntais óinchiste, agus a cheadú do Chinn Thoscaireachtaí an Aontais nó dá nionadaithe gealltanais dhlíthiúla a shíniú faoi Threoir an oifigigh údarúcháin atá freagrach.

(40)Nuair a bheidh cúraimí agus freagrachtaí gach gníomhaí airgeadais sainithe, ní fhéadfar iad a bheith faoi dhliteanas ach amháin faoi na coinníollacha a leagtar síos i Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh eile an Aontais Eorpaigh. Is in institiúidí an Aontais a bunaíodh na sainphainéil um mírialtachtaí airgeadais, ach mar gheall ar líon teoranta na gcásanna arna gcur faoina mbráid agus ar mhaithe le héifeachtúlacht, is iomchuí a gcuid feidhmeanna a aistriú chuig an bpainéal idirinstitiúideach nuabhunaithe a cuireadh ar bun chun iarrataí a mheas agus moltaí a thabhairt uaidh faoi fhorchur smachtbhannaí riaracháin (eisiamh agus pionós airgeadais) arna gcur faoina bhráid ag an gCoimisiún nó ag institiúidí agus comhlachtaí eile de chuid an Aontais. Tá an taistriú sin dírithe freisin ar dhúbailt a sheachaint agus an baol go mbeadh moltaí nó tuairimí ag teacht salach ar a chéile a mhaolú, i gcásanna ina mbeadh oibreoir eacnamaíoch agus ball foirne de chuid an Aontais Eorpaigh araon i gceist. Ba cheart an nós imeachta a choimeád trína bhféadfaidh oifigeach údarúcháin deimhniú a lorg maidir le Treoir a mheasann an toifigeach sin a bheith mírialta nó i gcoinne phrionsabal na bainistíochta fónta airgeadais, agus mar sin go scaoilfear ó aon dliteanas é. Ba cheart ballraíocht an phainéil sin a athrú nuair a bheidh an ról sin á chomhlíonadh aige. (41)Maidir le hioncam, is gá aghaidh a thabhairt ar choigeartuithe diúltacha ar acmhainní dílse a chumhdaítear faoin Rialachán ón gComhairle maidir le córas acmhainní dílse an Aontais Eorpaigh. Seachas cás speisialta na nacmhainní dílse, is gá na cúraimí agus na rialuithe atá faoi chúram na noifigeach údarúcháin a choimeád ag céimeanna éagsúla an nós imeachta: meastachán ar na méideanna is infhaighte a shocrú, ordú aisghabhála, seoladh an nóta dochair lena chur in iúl don fhéichiúnaí gur socraíodh an méid is infhaighte, aon ús mainneachtana atá dlite a ríomh, agus an cinneadh, nuair is gá, teidlíocht a tharscaoileadh faoi réir critéir lena ráthaítear go bhfuiltear ag cloí le bainistíocht fhónta airgeadais chun bailiú éifeachtúil ioncaim a áirithiú. (42)Ba cheart don oifigeach údarúcháin a bheith in ann aisghabháil ar mhéid a socraíodh mar mhéid is infhaighte a tharscaoileadh go hiomlán nó i bpáirt má tá an féichiúnaí faoi réir aon cheann de na himeachtaí dócmhainneachta arna sainiú ag Rialachán (AE) 2015/848 ó Pharlaimint na hEorpa agus ón gComhairle an 20 Bealtaine 2015 maidir le nósanna imeachta dócmhainneachta, go háirithe i gcásanna comhshocraíochtaí breithiúnacha, imshocraíochtaí agus imeachtaí cosúil leo sin. (43)Ba cheart go ndéanfaí roinnt forálacha sonracha maidir le nósanna imeachta um meastachán ar an méid is infhaighte a choigeartú nó a chur ar ceal a chur i bhfeidhm. (44)Mar gheall ar na forbairtí sna margaí airgeadais le deireanas agus an ráta BCE a chuirtear i bhfeidhm ar a gcuid príomhoibríochtaí athmhaoiniúcháin, is gá athbhreithniú a dhéanamh ar na forálacha a bhaineann le ráta úis le haghaidh fíneálacha nó pionóis eile agus foráil a dhéanamh le haghaidh rialacha i gcásanna ina mbíonn ráta úis diúltach ann. (45)Chun ráta sonrach na suimeanna infhála atá comhdhéanta d’fhíneálacha nó de phionóis eile arna bhforchur ag na hInstitiúidí faoi CFAE nó faoi Chonradh Euratom a léiriú, is gá forálacha sonracha a thabhairt isteach i leith na rátaí úis is infheidhme maidir le méideanna atá dlite ach nach bhfuil íoctha fós, i gcás go méadódh Cúirt Bhreithiúnais an Aontais Eorpaigh na méideanna sin. (46)Ba cheart na rialacha maidir le haisghabháil a shoiléiriú agus a neartú. Go háirithe, ba cheart a shonrú go ndéanfadh an toifigeach cuntasaíochta méideanna a aisghabháil trína gcúiteamh freisin i gcoinne méideanna atá dlite don fhéichiúnaí ag gníomhaireacht feidhmiúcháin agus buiséad an Aontais á chur chun feidhme aici. (47)Ar mhaithe le deimhneacht dhlíthiúil, ba cheart na rialacha maidir le moilleanna a shainiú nuair atáthar chun nóta dochair a sheoladh. (48)Chun bainistíocht sócmhainní a dhaingniú agus luach saothair airgeadais a bhaint amach chomh maith, is gá na méideanna arna dtiontú go hairgead go sealadach, ar nós fíneálacha comórtais a mbeifí ag cur ina gcoinne, a infheistiú i sócmhainní airgeadais, agus Cinneadh a dhéanamh faoin mbrabús orthu a shannadh. Toisc nach é an Coimisiún an taon institiúid amháin a bhfuil sé de cheart aige fíneálacha nó pionóis eile a fhorchur, is gá forálacha a leagan síos a bhaineann leis na fíneálacha nó pionóis eile sin arna bhforchur ag institiúidí eile agus rialacha a leagan síos maidir lena naisghabháil, rialacha ar cheart a bheith coibhéiseach leo sin atá i bhfeidhm i dtaca leis na fíneálacha nó pionóis arna bhforchur ag an gCoimisiún. (49)Chun a áirithiú go mbeidh an fhaisnéis uile is gá ag an gCoimisiún chun na cinntí maoiniúcháin a ghlacadh, is gá na ceanglais íosta le haghaidh inneachar na gcinntí maoiniúcháin maidir le deontais, soláthar, cistí iontaobhais, duaiseanna, ionstraimí airgeadais, saoráidí cumaisc agus ráthaíochtaí buiséadacha a leagan síos. Ag an am céanna, chun go mbeidh dearcadh níos fadtéarmaí ag na faighteoirí ionchasacha, is gá cead a thabhairt na cinntí maoiniúcháin a ghlacadh ar feadh níos mó ná bliain amháin ach go mbeadh an cur chun feidhme faoi réir ag leithreasuithe buiséid a bheith ar fáil don bhliain ábhartha. Chun dearcadh níos fadtéarmaí den sórt sin a chumasú, is gá líon na neilimintí a bhíonn de dhíth don Chinneadh maoiniúcháin a laghdú. Ag an am céanna, ar mhaithe leis an simpliú, ba cheart an Cinneadh maoiniúcháin a bheith ina chlár bliantúil nó ina chlár ilbhliantúil. Toisc go bhfuil an ranníocaíocht leis na comhlachtaí dá dtagraítear in Airteagal 69 agus in Airteagal 70 bunaithe sa bhuiséad bliantúil cheana féin, níor cheart é a bheith de cheangal Cinneadh sonrach maoiniúcháin a ghlacadh ina leith seo. (50)Maidir le caiteachas, ba cheart an gaol idir na cinntí maoiniúcháin, na ceangaltais fhoriomlána agus na ceangaltais aonair, chomh maith le coincheapa an cheangaltais caiteachais bhuiséadaigh agus dhlíthiúil a shoiléiriú chun creat soiléir a bhunú do na céimeanna éagsúla de chur chun feidhme an bhuiséid. (51)Chun líon na ngealltanas dlíthiúil arna gcur i gcrích i dtoscaireachtaí agus ionadaíochtaí an Aontais, go háirithe, agus luaineacht sa ráta malairte a bhíonn i gceist leo a chur san áireamh, ba cheart go bhféadfaí gealltanais shealadacha a dhéanamh freisin i gcásanna inarb eol cé na faighteoirí deiridh agus na méideanna féin. (52)Chun úsáid níos fearr a bhaint as na leithreasuithe atá ar fáil chun gníomhaíochtaí seachtracha a chur chun feidhme, ba cheart deireadh a chur leis an teorainn ama faoina bhféadfar na gealltanais dhlíthiúla aonair a dhéanamh ar bhonn an ghealltanais bhuiséadaigh fhoriomláin, agus deireadh a chur freisin leis an oibleagáid chun comhaontú ranníocaíochta a chur i gcrích go dtí an 31 Nollaig de bhliain n+1 i gcásanna ina gcuireann an gealltanas buiséadach foriomlán comhaontú maoiniúcháin le tríú tír i láthair a chlúdaíonn an comhaontú ranníocaíochta freisin. (53)Maidir le tíopeolaíocht na níocaíochtaí ar féidir le hoifigigh údarúcháin iad a dhéanamh, ba cheart soiléiriú a sholáthar ar na cineálacha éagsúla íocaíochta, i gcomhréir le prionsabal na bainistíochta fónta airgeadais. Ba cheart soiléiriú breise a thabhairt ar na rialacha maidir le réamhmhaoiniú ar íocaíochtaí a imréiteach, go háirithe i gcásanna nach féidir imréiteach eatramhach a dhéanamh. Chuige sin, ba cheart forálacha oiriúnacha a bheith mar chuid de ghealltanais dhlíthiúla a shíneofar. (54)Ba cheart go sonrófaí sa Rialachán nach mór na híocaíochtaí a dhéanamh laistigh de theorainneacha ama sonraithe agus i gcás nach gcloítear leis an teorainn ama sin beidh creidiúnaithe i dteideal ús mainneachtana a fháil, ús a dhéanfar a mhuirearú ar an mbuiséad, seachas na Ballstáit agus, i gcomhréir leis na forálacha nua, an Banc Eorpach Infheistíochta agus an Ciste Eorpach Infheistíochta. (55)Meastar gurb iomchuí na forálacha a bhaineann le bailíochtú agus údarú ar chaiteachas a chomhtháthú in aon Airteagal amháin agus sainmhíniú ar shaoradh a thabhairt isteach. Toisc go ndéantar na hidirbhearta ar chórais ríomhairithe, cuireadh an coincheap "síniú a daingníodh go leictreonach" in ionad an choincheapa "dearbhán 'ceadaithe chun a íoctha' a shíniú" ach amháin i líon teoranta cásanna. Is gá freisin a shoiléiriú go bhfuil feidhm ag bailíochtú an chaiteachais maidir le gach costas incháilithe, i.e. costais nach bhfuil bainteach le hiarratas ar íocaíocht freisin, rud a bhíonn i gceist i dtaca le réamhmhaoiniú a ghlanadh. (56)Chun an chastacht a laghdú, rialacha atá ann cheana féin a chuíchóiriú agus soléiteacht an Rialacháin seo a fheabhsú, ba cheart rialacha atá i gcoiteann ag níos mó ná ionstraim cur chun feidhme buiséid amháin a bhunú. Ar na cúiseanna sin ba cheart athghrúpáil a dhéanamh ar fhorálacha áirithe, ba cheart foclaíocht agus raon feidhme forálacha eile a ailíniú agus ba cheart athrá agus crostagairtí gan ghá a bhaint. (57)Ba cheart tuilleadh béime a leagan ar fheidhmíocht agus ar thorthaí. Dá bhrí sin, is iomchuí foirm bhreis maoiniúcháin a shainiú nach bhfuil nasctha le costais na noibríochtaí ábhartha, sa bhreis ar na foirmeacha de ranníocaíochtaí an Aontais atá seanbhunaithe cheana féin (aisíocaíocht ar na costais iarbhír a tabhaíodh, costas aonaid, cnapshuimeanna agus maoiniú ar ráta comhréidh). Ba cheart maoiniú den sórt sin sin a bheith bunaithe ar choinníollacha áirithe a chomhlíonadh ex ante, é sin nó a bheith bunaithe ar thorthaí a bhaint amach, arna dtomhas sin trí thagairt a dhéanamh do na clocha míle a leagadh síos roimhe sin nó trí tháscairí feidhmíochta. (58)I gcás ina ndéanann an Coimisiún measúnuithe ar chumas oibríochtúil agus airgeadais fhaighteoirí cistí ón Aontas Eorpach nó ar na córais agus nósanna imeachta atá acu, ba cheart dó a bheith in ann dul ar iontaoibh na measúnuithe ata déanta cheana féin ag eintitis nó deontóirí eile amhail eagraíochtaí idirnáisiúnta, chun nach mbeidh measúnaithe á ndéanamh faoi dhó ar na faighteoirí céanna. Ba cheart úsáid a bhaint as an bhféidearthacht dul ar iontaoibh measúnuithe a rinne eintitis eile i gcásanna ina ndearnadh na measúnuithe sin i gcomhréir le coinníollacha arb ionann iad agus na coinníollacha a leagtar amach sa Rialachán seo maidir leis an modh cur chun feidhme is infheidhme. Dá bhrí sin, chun iontaoibh ar mheasúnuithe ó fhoinsí eile a chothú i measc deontóirí, ba cheart don Choimisiún aitheantas ar chaighdeáin atá inghlactha go hidirnáisiúnta nó ar dhea-chleachtais idirnáisiúnta a chur chun cinn. (59)Ina theannta sin, is den tábhacht é nach ndéanfadh eintitis éagsúla iniúchadh ar fhaighteoirí cistí ón Aontas roinnt uaireanta maidir le húsáid na gcistí sin.. Dá bhrí sin, is gá foráil a dhéanamh maidir leis an bhféidearthacht dul ar iontaoibh iniúchtaí atá déanta cheana féin ag iniúchóirí neamhspleácha ar choinníoll go mbeidh siad bunaithe ar chaighdeáin atá inghlactha go hidirnáisiúnta, go mbeidh dearbhú réasúnta ag baint leo, agus go ndearnadh na hiniúchtaí sin ar na ráitis airgeadais agus ar na tuarascálacha ina leagtar amach úsáid ranníocaíocht an Aontais. Ba cheart na hiniúchtaí sin a bheith ina mbonn leis an dearbhú foriomlán ar úsáid cistí de chuid an Aontais.

(60)Is den tábhacht é a cheadú do na Ballstáit iarraidh a dhéanamh go naistreofaí ar leibhéal an Aontais acmhainní arna sannadh dóibh faoi chur chun feidhme comhroinnte a aistriú ar leibhéal an Aontais agus go gcuirfeadh an Coimisiún chun feidhme iad faoi chur chun feidhme díreach nó indíreach, chun leasa an Bhallstáit lena mbaineann nuair is féidir sin. D'fhágfadh sin go mbainfí an úsáid is fearr as na hacmhainní sin agus as na hionstraimí a bhunaítear faoin Rialachán seo nó faoi Rialacháin a bhaineann go sonrach le hearnáil faoi leith, Rialachán CEIS san áireamh, a niarrfadh an Ballstát na hacmhainní sin a aistriú chucu. Chun cur chun feidhme éifeachtach a ráthú maidir leis na hionstraimí sin, is gá foráil a dhéanamh, i gcásanna ina ndéantar acmhainní a aistriú chuig ionstraimí a bhunaítear faoin Rialachán seo nó faoi Rialacháin a bhaineann go sonrach le hearnáil faoi leith, Rialachán CEIS san áireamh, go mbeadh feidhm leis na rialacha atá sna rialacháin sin. (61)Chun foráil a dhéanamh maidir le sásra don chomhar fadtéarmach leo siúd a fhaigheann maoiniú ón Aontas, ba cheart foráil a dhéanamh maidir leis an bhféidearthacht comhaontuithe comhpháirtíochta i dtaca leis an gcreat airgeadais a shíniú. Ba cheart comhpháirtíochtaí creata airgeadais a chur chun feidhme trí bhíthin deontas nó trí chomhaontuithe comhair le heintitis a chuireann cistí de chuid an Aontais chun feidhme. Chun na críche sin, ba cheart inneachar íosta na gcomhaontuithe sin a shonrú. Níor cheart comhpháirtíochtaí creata airgeadais srianadh míchuí a chur ar rochtain ar mhaoiniú ón Aontas. (62)Ba cheart na coinníollacha agus nósanna imeachta maidir le ranníocaíocht ón Aontas a chur ar fionraí, a fhoirceannadh agus a laghdú, ba cheart iad a chomhchuibhiú i dtaca leis na hionstraimí éagsúla cur chun feidhme buiséid (mar shampla deontais, soláthar, cur i bhfeidhm indíreach, duaiseanna, etc.). Ba cheart na forais atá le fionraí, foirceannadh nó laghdú den sórt sin a shainiú. (63)Ba cheart tréimhsí caighdeánacha a bhunú leis an Rialachán seo, tréimhsí ar ceart doiciméid a bhaineann le ranníocaíochtaí ón Aontas a bheith á gcoimeád ag faighteoirí lena linn, chun ceanglais chonarthacha éagsúla nó dhíréireacha a sheachaint agus chun a ndóthain ama a thabhairt don Choimisiún, don Oifig Eorpach FrithChalaoise agus don Chúirt Iniúchóirí rochtain a fháil ar shonraí agus ar dhoiciméid den sórt sin agus chun na seiceálacha agus iniúchtaí ex post a dhéanamh. Ina theannta sin, ba cheart iallach a chur ar rannpháirtithe agus ar fhaighteoirí dul i mbun comhair chun leasanna airgeadais an Aontais Eorpaigh a chosaint. (64)Chun faisnéis leordhóthanach a sholáthar do rannpháirtithe agus d'fhaighteoirí agus chun a áirithiú go mbeadh an fhéidearthacht acu a gceart chun cosanta a fheidhmiú, ba cheart cead a thabhairt faoin Rialachán seo do rannpháirtithe agus d'fhaighteoirí a mbarúlacha a sheoladh isteach sula nglacfaí aon bheart a d'imreodh drochthionchar ar a gcearta agus ba cheart iad a chur ar an eolas faoi na modhanna sásaimh atá ar fáil dóibh chun agóid a dhéanamh i gcoinne beart den sórt sin. (65)Chun leasanna airgeadais an Aontais Eorpaigh a chosaint, ba cheart don Choimisiún córas amháin luathbhratha agus eisiaimh a bhunú. (66)Ba cheart feidhm a bheith ag an gcóras luathbhratha agus eisiaimh maidir le rannpháirtithe, faighteoirí, eintitis a bhfuil sé i gceist ag an iarrthóir nó tairgeoir dul i muinín a gcumais nó fochonraitheoirí conraitheora, aon duine nó aon eintiteas a fhaigheann cistí de chuid an Aontais má chuirtear an buiséad chun feidhme faoi chur chun feidhme indíreach, aon duine nó aon eintiteas a fhaigheann cistí de chuid an Aontais faoi ionstraimí airgeadais arna gcur chun feidhme go díreach agus rannpháirtithe nó faighteoirí de chuid eintiteas a chuireann an buiséad chun feidhme faoi chur chun feidhme comhroinnte. (67)Ba cheart a shoiléiriú, i gcás ina ndéantar Cinneadh chun duine nó eintiteas a chlárú sa bhunachar sonraí a ghabhann leis an gcóras luathbhratha agus eisiaimh ar bhonn staideanna eisiaimh duine nádúrtha nó dlítheanach atá ina chomhalta de chomhlacht riaracháin, bainistithe nó maoirseachta an duine nó an eintitis sin, nó ag a bhfuil cearta uiríll, cinnteoireachta nó rialaithe i ndáil leis an duine nó eintiteas sin nó duine nádúrtha nó dlítheanach a ghlacann dliteanas neamhtheoranta air féin as fiacha an duine sin nó an eintitis sin nó duine nádúrtha atá riachtanach chun go ndéanfaí an gealltanas dlíthiúil a bhronnadh nó a chur chun feidhme, ba cheart a shoiléiriú go mbeidh an fhaisnéis a bhaineann leis na daoine sin san áireamh san fhaisnéis arna clárú sa bhunachar sonraí. (68)Ba cheart gurb é an toifigeach údarúcháin atá freagrach, i bhfianaise a neamhspleáchais in ábhair riaracháin, a dhéanfaidh an Cinneadh duine nó eintiteas a eisiamh ó rannpháirtíocht i nósanna imeachta um dhámhachtain nó pionós airgeadais a fhorchur agus a dhéanfaidh an Cinneadh an fhaisnéis ghaolmhar a fhoilsiú. In éagmais breithiúnas críochnaitheach nó Cinneadh riaracháin críochnaitheach agus i gcásanna a bhaineann le sárú tromchúiseach conartha, ba cheart don oifigeach údarúcháin atá freagrach a Chinneadh a dhéanamh ag féachaint don mholadh ón bpainéal ar bhonn réamhaicmiú sa dlí. Ba cheart don phainéal measúnú a dhéanamh freisin ar an ré a bheidh i gceist d'eisiamh i gcásanna nár socraíodh an ré leis an mbreithiúnas críochnaitheach nó leis an gCinneadh críochnaitheach riaracháin. (69)Ba cheart an ról a bheith ag an bpainéal a áirithiú go bhfeidhmeoidh an córas eisiaimh go comhleanúnach. Ba cheart gurb iad buanchathaoirleach, ionadaithe ón gCoimisiún agus ionadaí de chuid an oifigigh údarúcháin atá freagrach a bheadh ar an bpainéal. (70)Leis an réamhaicmiú sa dlí, ní dhéantar réamhbhreithiúnas ar an measúnú críochnaitheach ar iompar an duine nó an eintitis lena mbaineann a dhéanfaidh údaráis inniúla na mBallstát faoin dlí náisiúnta. An moladh ón bpainéal agus an Cinneadh ón oifigeach údarúcháin atá freagrach, ba cheart iad a athbhreithniú, dá bhrí sin, tar éis fógra a thabhairt faoin measúnú críochnaitheach sin. (71)Ba cheart don oifigeach údarúcháin atá freagrach duine nó eintiteas a eisiamh nuair a tugadh breithiúnas críochnaitheach nó nuair a rinneadh Cinneadh riaracháin críochnaitheach ina leith i gcás na nithe seo a leanas: míiompar gairmiúil tromchúiseach ann, neamhchomhlíonadh na noibleagáidí a bhaineann le ranníocaíochtaí slándála sóisialta nó le cánacha a íoc, bíodh an neamhchomhlíonadh sin d'aon turas nó ná bíodh, calaois a dhéanann difear don bhuiséad, éilliú, rannpháirtíocht in eagraíocht choiriúil, sciúradh airgid, maoiniú sceimhlitheoireachta, cionta a bhaineann le sceimhlitheoireacht, saothar leanaí nó cineálacha eile gáinneála ar dhaoine nó neamhrialtacht. Ba cheart é a eisiamh freisin i gcás sárú tromchúiseach ar ghealltanas dlíthiúil nó i gcás féimheachta. (72)Nuair a bheidh Cinneadh á dhéanamh maidir le heisiamh nó maidir le pionós airgeadais a fhorchur agus maidir leis an méid sin a fhoilsiú nó maidir le diúltú do dhuine nó d'eintiteas, ba cheart don oifigeach údarúcháin atá freagrach a áirithiú go gcomhlíonfar prionsabal na comhréireachta trí aird a thabhairt go háirithe ar thromchúis an cháis, ar an tionchar buiséadach a bheidh aige, ar an méid ama a d'imigh thart ó rinneadh an tiompar ábhartha, ar ré agus atarlú an iompair, ar rún a bheith ann i dtaobh na faillí nó ar mhéid na faillí sin agus ar an méid a chomhoibrigh an duine nó eintiteas leis an údarás ábhartha inniúil agus ar a rannchuidiú leis an imscrúdú. (73)Ba cheart go bhféadfadh an toifigeach údarúcháin atá freagrach duine nó eintiteas a eisiamh freisin i gcás ina mbeidh duine nádúrtha nó dlítheanach a ghlacann dliteanas neamhtheoranta as fiacha an oibreora eacnamaíoch sin féimheach nó i staid chomhchosúil dócmhainneachta nó má mhainníonn an duine nádúrtha nó dlítheanach sin a chuid oibleagáidí a chomhlíonadh maidir le ranníocaíochtaí slándála sóisialta nó cánacha a íoc, i gcás ina mbeidh tionchar ag na staideanna sin ar staid airgeadais an oibreora eacnamaíoch. (74)Níor cheart duine ná eintiteas a bheith faoi réir Cinneadh eisiaimh i gcás ina mbeidh bearta feabhais déanta aige, rud a léiríonn, ar an gcaoi sin, a iontaofacht. Níor cheart feidhm a bheith ag an deis sin i gcás na ngníomhaíochtaí coiriúla is tromchúisí. (75)I bhfianaise phrionsabal na comhréireachta, ba cheart idirdhealú a dhéanamh ar na cásanna sin ina ndéanfar pionós airgeadais a fhorchur seachas eisiamh a dhéanamh agus na cásanna inarb amhlaidh, de bharr a thromchúisí atá iompar an fhaighteora lena mbaineann i leith iarracht a dhéanamh cistí de chuid an Aontais a fháil go míchuí, go mbeidh bonn cirt le pionós airgeadais a fhorchur de bhreis ar an eisiamh chun éifeacht dhíspreagthach a áirithiú. Ba cheart sainiú a dhéanamh freisin ar an bpionós airgeadais íosta agus uasta a fhéadfaidh an túdarás conarthach a fhorchur. (76)Níor cheart pionós airgeadais a fhorchur ach amháin ar fhaighteoir agus gan é a fhorchur ar rannpháirtí toisc go ndéantar méid an phionóis airgeadais atá le forchur a ríomh ar bhonn luach an ghealltanais dhlíthiúil atá i ngeall. (77)Is neamhspleách ón deis pionóis chonarthacha, amhail damáistí leachtaithe, a chur i bhfeidhm atá an deis chun pionóis riaracháin agus/nó airgeadais a chur i bhfeidhm ar bhonn rialála, agus ba cheart é sin a thabhairt ar aird. (78)Ba cheart an ré eisiaimh a bheith teoranta ó thaobh ama, amhail an cás i dTreoir 2014/24/AE agus i gcomhréir le prionsabal na comhréireachta. (79)Is gá an dáta ar a dtosóidh an tréimhse teorann chun smachtbhannaí riaracháin a fhorchur agus ré na tréimhse sin a chinneadh.

(80)Tá sé tábhachtach go bhféadfar an éifeacht dhíspreagthach a bheidh ag an eisiamh agus ag an bpionós airgeadais a atreisiú. I ndáil leis an méid sin, ba cheart go ndéanfaí an éifeacht dhíspreagthach a atreisiú tríd an deis an fhaisnéis a bhaineann leis an eisiamh agus/nó leis an bpionós airgeadais a fhoilsiú, agus na ceanglais chosanta sonraí a leagtar amach i Rialachán (CE) Uimh. 45/2001 ó Pharlaimint na hEorpa agus ón gComhairle (6)